Literaktum erakusketak: Dick Bruna. Miffyren mundua - Literaktum\nOsteguna, 2017(e)ko azaroa(r)en 09-(e)an\nDick Bruna. Miffyren mundua\nXX. mendeko haur literaturak ikono asko sortu ditu, horien artean Miffy untxia, belaunaldi askorentzat pertsonaia ahaztezina. Bere sortzaile Dick Bruna ilustratzailea aurtengo otsailean zendu zela-eta, ilustratzaileari omen egin eta Miffy eta bere munduari lotutako ilustrazioak ezagutarazi eta partekatzeko helburua du Dick Bruna. Miffyren mundua erakusketak.\nMinimalista, kolore zuri eta buru handikoa, 1955ean sortu zuen Miffy pertsonaia Brunak. Haren semeak jolas egin zezan sortu zuen, eta 85 milioi liburutik gora saldu zituen 40 hizkuntzatan. Herbehereetako pertsona ospetsuenen artean kokatzen da Bruna egun, eta Miffy untxiak eskultura eta plaza publikoa ditu bere izenean Utrechten.\nBrunak berak esana da: "Nire marrazketa-mahaian nagoenean, batzuetan, ondoan haur bat dagoela sentitzen dut eta arretaz begiratzen didala. Horregatik, besteak beste, begiratzen diote nire marrazkiek irakurleari. Haurren begirada zintzoa izugarri estimatzen dut".\nBeste 6 erakusketa Literaktumen\nLiteraktum jaialdian zehar, era berean, beste sei erakusketa egongo dira ikusgai, ilustrazioarekin lotutakoak guztiak.\nMiren Amuriza eta Irati Eguren\nTomasene kultur etxea – azaroak 13 – urtarrilak 6\nMiren Amuriza bertsolariaren eta Irati Eguren ilustratzailearen arteko elkarlanak izen bereko liburua argitaratzea ahalbidetu zuen, eta bertako ilustrazioak ikus daitezke erakusketa honetan. Azaroaren 13an, inaugurazio egunean, bi artistak izango dira bertan, eta irudi, bideo, marrazki eta hitzen arteko jolas bat proposatuko dute, haurrei zein helduei zuzenduta.\nWangari Mathaai eta bakerako zuhaitzak\nAitziber Alonso, Uxue Alberdi eta Xabi Paya\nAiete kultur etxea – azaroak 10 – otsailak 4\nWangari Mathaai Bakerako Nobel Sariaren bizitza eta lana jasotzen dute Aitziber Alonsok egindako ilustrazioek, Uxue Alberdiren testuek eta Xabi Payaren itzulpenek lagunduta. Giza eskubideen gaian zein ilustrazioan modu pedagogikoan sakontzen du Aiete kultur etxeak ekoitzitako erakusketa honek.\nErnest Lluch kultur etxea – azaroak 10 – abenduak 16\nMarrazki pertsonalak eta ilustrazio literarioak bildu ditu Sara Morantek erakusketa pertsonal honetan. Emakumearen figura hartzen du oinarri, zaurgarritasunetik barne indarrera doazen gaiei heltzeko baliabide gisa hartuta.\nSan Telmo museoa – Haur Liburutegia – urriak 17 – urtarrilak 17\nEuskal haur eta gazte literatura ilustratuan zehar bidaiatzeko ontzia, 1982tik 2016ra, genero, argitaletxe, idazle eta ilustratzaile anitzen bidez. 19 panel ikusgai eta erakusketari lotutako 100 liburuz osatutako txokoa.\nTroa Zubieta liburu-denda – azaroaren 17tik abenduaren 2ra\nFernando Vicente ilustratzaile espainiarraren lanak egongo dira ikusgai. Ilustrazio horiek John Reedek Errusiako Iraultzari buruz idatzitako Diez días que sacudieron el mundo klasikoaren berrargitalpenaren harira egin ditu.\nOkendo kultur etxea – azaroaren 3tik 30era\nBookface praktika edo jolasa argazki bat liburu baten azalarekin bat egitean datza. Argazki eta liburu azalen uztarketaren emaitza harrigarriak ikusgai daude erakusketa honetan.\nInformazioa guztia Literaktum.eus webgunean.


Irekia Eusko Jaurlaritza - Gobierno Vasco :: Ertzaintzak dispositibo berezia jarriko du abian Gasteizen jokatuko den Euroligako Final Four – Lauko Finalean segurtasuna bermatzeko\nErtzaintzak dispositibo berezia jarriko du…\n\n\nFOLLETOS_FINAL_FOUR-Gasteiz1.jpg Iturria: Irekia\nGarraio publikoa erabiltzea aholkatzen da, eta kiroldegira behar besteko aurrerapenarekin joatea, sarreretako kontrolak zorrotzak izango baitira\nErtzaintzak, Udaltzaingoarekin koordinatuta, dispositibo berezia prestatu du Saskibaloiko Euroligako Final Four ekitaldia ikustera hurbilduko diren milaka pertsonaren segurtasuna bermatzeko. Lauko Finala asteburu honetan jokatuko da Arabako hiriburuko Buesa Arena kiroldegian. Prebentziozko zaintza eta kontrolak kiroldegian bertan egingo dira partidak jokatzen diren bitartean, bai eta taldeen jarraitzaileentzat kirol-ekitaldi honetarako prestatu diren ekintzak egingo diren hiriko beste eremu batzuetan ere. Ertzaintzaren aholkuak dira partidetarako joan-etorriak egiteko garraio publikoa erabiltzea eta estadiora partida hasi baino bi ordu lehenago joatea sarreretako kontrolak zorrotzak izango direnez, eta gogorarazten da ezingo direla sartu poltsa handiak, paketeak eta maletak. Segurtasun Sailak segurtasunari buruzko informazioa jasotzen duten sei mila liburuxka banatuko ditu hainbat hizkuntzatan.\nSaskibaloiko Euroligako 2018-2019 denboraldiko Lauko Finala datorren asteburuan jokatuko da Arabako hiriburuan. Ostiralean, hilaren 17an, bi finalerdiak jokatuko dituzte Anadolu Efes eta Fenerbahce taldeek (biak Istanbulekoak) eta Moskuko CSKAk eta Real Madridek, eta igandean, hilaren 19an, hirugarren eta laugarren postuak eta final handia jokatuko dira. Asteburu osoan, beraz, milaka pertsona iritsiko dira hirira bai partidak ikustera bai hiriko beste eremu batzuetan antolatuko diren ekitaldietan parte hartzera. Ertzaintzak, Udaltzaingoarekin koordinatuta, dispositibo berezia prestatu du jarraitzaileen segurtasuna bermatzen laguntzeko.\nErtzaintzaren aldetik herritarren segurtasunerako Gasteizko ohiko baliabideek eta hainbat unitate berezik parte hartuko dute dispositiboan, hala nola, Brigada Mugikorrak, Txakur Unitateak, Lehergailuak Desaktibatzeko Unitateak, Esku-hartze Unitateak, Lurpeko Operazio Taldeak, Zaintza eta Erreskate Unitateak eta beste hainbat unitate eta zerbitzuk. Ertzaintzaren Gasteizko Ertzain-etxean ezarriko da dispositiboaren jarraipena egiteko mahaia.\nZaintza eta kontrol dispositiboak ezarriko dira kiroldegiko sarreretan, kiroldegian bertan partidak jokatzen diren bitartean eta hiriko beste hainbat eremutan, milaka pertsonak parte hartuko dutela aurreikusten baita kirol-ekitaldi honetarako prestatu diren ekintzetan, besteak beste, Andre Maria Zuriaren Plazan lau taldeen jarraitzaileentzat jarriko den Fan Zonean.\nBuesa Arena estadioaren aparkalekuan ezingo da aparkatu, eta zale guztiei aholkatzen zaie, beraz, garraio publikoa erabiltzeko. Egun horietan hirian garraioa errazteko, autobus-zerbitzu bereziak jarriko dira abian, eta interesa duten pertsonen eskura "Mobility Pass" jarriko da. Eskumuturreko pertsonal eta besterenezin horrekin nahi adina bidaia egin ahal izango dira Buesa Arenara joango diren lantzaderetan nahiz hiriko autobusetan eta tranbian, maiatzaren 17ko 09:00etatik maiatzaren 20ko 09:00etara, eta prezioa 10 eurokoa da.\n(Informazio gehiago nahi izanez gero, begiratu hemen: www.vitoria-gasteiz.org).\nZaleei egingo zaizkien miaketen helburua da Kirolaren Legeak kirol-barrutian sartzea debekatzen dituen eta indarkeria, arrazakeria, xenofobia eta intolerantzia bultzatzen duten edo iraingarriak diren objektu arriskutsuak edo pankartak, ikurrak edo bestelako euskarriak hautematea eta kentzea. Ertzaintzak, beraz, kiroldegira sartzeko arauak eta hainbat aholku gogorarazten ditu:\n- Armak, bengalak, petardoak, substantzia sukoiak, ke eragileak edo korrosiboak, gailu piroteknikoak eta objektu arriskutsuak, hala nola, kristalezko objektuak, aerosolak, botilak, latak, bideokamerak, puntadun aterkiak, selfie-makilak, aire-bozinak, eta abar sartzea.\n- Alkoholdun edariak, droga toxikoak, substantzia sorgorgarriak edo psikotropikoak edo antzekoak sartzea.\n- Indarkeria, arrazakeria, xenofobia edo intolerantzia sustatzen duten ikurrak edo banderak sartzea edo erakustea.\n- Alkoholdun edo drogen eraginpean egonda sartzea.\n- Indarkeriazko portaerak, arrazistak, xenofoboak edo intoleranteak erakustea.\n- Balioko sarrerarik gabe sartzea edo lekua aldatzea.\nKiroldegira sartu nahi dutenei kontrol eta miaketa pertsonalak egingo zaizkie eta hori egin ahal izateko erraztasunak eman beharko dituzte, eta kiroldegiaren inguruan, sarreretan eta barruan grabatuko dituzte.\nHonakoak dira kiroldegi barruan egoteko baldintzak: ordena publikoa ez nahastea; indarkeria bultzatzen duten edo bestelako lege-urraketaren bat egiten duten kontsigna edo kantu arrazistak, xenofoboak edo intoleranteak ez abestea; objekturik ez jaurtitzea; indarkeria bultzatzen duten mezu arrazistak, xenofoboak eta intoleranteak dituzten pankartak, banderak edo ikurrak ez erakustea; alkoholdun edaririk edo drogarik ez kontsumitzea; norbere lekuan esertzea, eta klubeko langileek edo poliziak eskatuz gero sarrera erakustea; armarik, bengalarik edo petardorik, eta, oro har, produktu sukoirik, korrosiborik edo ke-eragilerik ez edukitzea, aktibatzea edo jaurtitzea.\nDeskribatutako betebeharrak betetzen ez dituztenak estadiotik kanporatuko dira, eta dagozkion zehapen legalak edo administratiboak ezarriko zaizkie.\nSegurtasun Sailak segurtasunarekin lotutako informazioa eta aholkuak biltzen dituen diptiko bat argitaratu du batez ere txapelketan parte hartuko duten taldeen jarraitzaileei zuzenduta. Guztira sei mila ale banatuko dira euskaraz, gaztelaniaz, ingelesez, errusieraz eta turkieraz hoteletan, kiroldegian, Fan Zonean eta hiriko beste hainbat lekutan. Liburuxkan aholkatzen da Ertzaintzaren Appa jaistea eta 112 edo 092 telefono-zenbakiak erabiltzea larrialdietarako. Bi egunetan Ertzaintzak Twitter bidez zabalduko ditu segurtasun-mezuak gaztelaniaz, euskaraz eta ingelesez.\n- Larrialdi-egoera baten aurrean lasai egon behar da eta larrialdietako zerbitzuek adierazitakoari jaramon egin behar zaio.\n- Jende asko pilatuta dagoen leku bat ebakuatu behar izanez gero, herritarrei gomendatzen zaie lokalizatuta izateko hurbilen dagoen irteera.\n- Irteeretara adierazitako lekuetatik joan behar da, eta gelditu gabe. Inoiz ez da atzera egin behar.\n- Inoiz da oihu eta korrika egin behar eta inoiz ez zaie beste pertsona batzuei bultza egin behar; izan ere, egoera arriskutsuak sor daitezke jende asko badago.\n- Behin leku seguru batera iritsitakoan, familiartekoren bat, adiskideren bat edo ezagunen bat falta dela konturatzen bazara, larrialdietako zerbitzuei jakinarazi behar diezu.\n- Mugikorra ez da erabili behar dei pertsonalak egiteko edo argazki edo bideo pertsonalak bidaltzeko pertsona asko pilatuta dauden lekuetan, telefono-lineak kolapsatu ez daitezen eta, behar izanez gero, larrialdietako zerbitzuekin errazago komunikatu ahal izateko.\n- Ez duzu gelditu behar irteerako ateen edo ebakuazio-bideen aurrean.\n- Ebakuazioa isilean egin behar da, ordena jarraituz eta elkarri lagunduz, bultza egitea eta jendeak min hartzea eragozteko, eta lagundu egin behar zaie zailtasunak dituztenei edo erortzen direnei.\n- Eremua ebakuatu behar bada, arin ibili, baina korrika egin gabe eta besteei bultza egin gabe.\n- Beti taldean egon, nahiz eta jada kanpora irtenda eta elkargunean egon, kontrola erraztearren.\nFOLLETOS_FINAL_FOUR-Gasteiz... 400 KB (jpg)\nFINAL4-EUSKERA_CASTELLANO.pdf 200 KB (application/pdf)\nFINAL4-INGLES-RUSO_TURCO.pdf 300 KB (application/pdf)


About: James Watt\nJames Watt (1736eko urtarrilaren 19a - 1819ko abuztuaren 19a) matematikari eta ingeniari eskoziarra izan zen. Greenocken, Eskozian, jaio zen baina Birminghamen bizi eta lan egin zuen. Lunar Societyko kidea izan zen. Berak idatzitako dokumentu asko "Birmingham Central" liburutegian daude. Jon Wattek lurrun makina asmatu zuela esaten da, baina ez da horrela, berak asmakizun ugari egin zituen lurrun makina hobetzeko. Potentziaren unitateari bere izena jarri zaio, gerora elektrizitatearen potentzian ere erabili dena, watt-a edo vatioa.\nJames Watt (1736eko urtarrilaren 19a - 1819ko abuztuaren 19a) matematikari eta ingeniari eskoziarra izan zen. Greenocken, Eskozian, jaio zen baina Birminghamen bizi eta lan egin zuen. Lunar Societyko kidea izan zen. Berak idatzitako dokumentu asko "Birmingham Central" liburutegian daude. Txikitan bere aitaren eraikuntza tailerrean egin zuen lan. 19 urte zituenean tresna mekaniko asko eraiki zituen.Lurrin makinak gogoko zituen eta lurrinaren ezaugarriak aztertu zituen, dentsitatea, tenperatura eta presioaren arteko erlazioa bereziki. Lurrun makinarentzako kondentsazio ganbara bat ere diseinatu zuen ere lurrun galerak ekiditeko. Bere lehenengo patentea asmakuntza hau eta beste hobekuntza batzuk izan ziren 1769an. John Roebuck britainiar asmatzailearen kidea izan zen eta honek finantzatu zituen Watten ikerkuntzak. 1775an lurrun makinak eraikitzen hasi ziren eta beste asmakizun batzuk garatu zituen, mota askotako makinetarako aplikagarria zen motor bikoitza adibidez. 1800ean enpresa untzi eta ikerkuntzan sartu zen buru belarri. Jon Wattek lurrun makina asmatu zuela esaten da, baina ez da horrela, berak asmakizun ugari egin zituen lurrun makina hobetzeko. Potentziaren unitateari bere izena jarri zaio, gerora elektrizitatearen potentzian ere erabili dena, watt-a edo vatioa. 1785, Watt Londresko Royal Societyko kide izendatu zuten eta 1814an Frantziako Zientzia akademiakoa. 1806an Glasgoweko unibertsitateak “doctor honoris causa” izendatu zuen. 1819ko abuztuaren 19an, Heathfielden (Ingalaterran) hil zen. (eu)\nJames Watt (1736eko urtarrilaren 19a - 1819ko abuztuaren 19a) matematikari eta ingeniari eskoziarra izan zen. Greenocken, Eskozian, jaio zen baina Birminghamen bizi eta lan egin zuen. Lunar Societyko kidea izan zen. Berak idatzitako dokumentu asko "Birmingham Central" liburutegian daude. Jon Wattek lurrun makina asmatu zuela esaten da, baina ez da horrela, berak asmakizun ugari egin zituen lurrun makina hobetzeko. Potentziaren unitateari bere izena jarri zaio, gerora elektrizitatearen potentzian ere erabili dena, watt-a edo vatioa. (eu)\nJames Watt (eu)


Mundukide Fundazioak bat egin du Familia Nekazaritzaren Nazioarteko urtearekin — TUlankide MONDRAGON\n2014 Familia Nekazaritzaren Nazioarteko Urtea Nazio Batuek izendatu zuten, Munduko Landaguneak (Arkauten, Araban, egoitza duen sarea) nazioarteko 360 erakunde baino gehiagoren babesarekin bultzatutako kanpaina baten ondoren. 2014an prestatutako ekintzetan, gizarte zibileko elkarte horiek guztiek Nazioarteko Urtea tresna erabilgarri bat bilakatu nahi dute, helburu nagusi batekin: Familia Nekazaritzan oinarritutako eredua (laborariak, indigenak, kooperatibak, artzainak eta arrantzale txikiak) indartuko duten politika publikoak bultzatzea.\nMundukide Fundazioak bere jardunaren estrategia erabat lerrotuta du arlo horretan. Monzambiken, Kuban eta Brasilen familia nekazaritzarekin erabat lotuta dauden proiektuak bultzatzen dihardu azken urteotan eta, era berean, Munduko Landaguneko patronatuko kide ere bada. Horrexegatik 2014an mundu mailan familia nekazaritza sustatzeko antolatuko diren ekitaldiak sustatuko ditu Mundukidek.


Komisarioa: Miguel Fernández Cid\nErakusketak Vari Caramésen sailik nabarmenenak aztertzen ditu, 80ko eta 90eko hamarkadetako La movida viguesa, Coruña by Night, Castelos de Galicia, Compostela eta Visión animal izenekoekin hasita. Sail horien hari gidariak hauexek dira: zuri-beltza behin eta berriz erabiltzea, eskala txikia baliatzea eta denboraz kanpokotasuna bilatuz egunerokotasuna birsortzeko duen interesa, aurrez aurreko ikuspegiak saihestuz, eta itxuraz ustekabekoak diruditen efektuak bilatuz edo irudiak sepiatonuetara biratuz.\n1990. urtetik 2000. urtera bitartean, Vari Caramések kolorez egindako lehenbiziko irudiak erakutsi zituen, baina tonu ertainen, efektu piktorikoen eta irudi oroitarazleen estetikari eutsi zion. Eskala zabaldu zuen, koloreen bilbea desegin zuen, eta efektu erakargarriak lortu zituen, Miraxes, Tránsito, Escenarios eta Recreo sailetan ikus daitekeenez. Sail horietan, beste bilaketa batzuk suma daitezke, adibidez, euskarrian eta obren eskalan egindako aldaketak, efektu plastikoak indartze aldera eginak.\nNadar saila bereiz aipatu behar da. 80ko hamarkadaren bigarren zatian egin zituen harraldietan du oinarria. Garai hartako kopiak, eta 2010ean aurkeztu zuen saila daude ikusgai, negatiboak digitalizatu eta bilbeari lehentasun gehiago uzten dion euskarri batean kopiak prestatu ondoren egindako saila.\nSail horien ondoan, erakusketak bestelako argazkiak batu ditu, lan egiteko molde horretan tokirik izan ez arren, tarteko kate-maila bezalakoak direnak, edo, Vari Caramések aipatu ohi duenez, “bertso askeen” modukoak. Berak ez du inoiz argazkigintzatik bizitzeko asmorik izan, baina orain ezin da bizi bera gabe. Moda eta joera guztietatik urrun, egunerokoa eta arrunta izanik ohiz kanpokoa izan daitekeen zerbait lortu nahi du, normalean inor ohartu gabe gertatzen diren garrantzi txikiko gauza horietako bat. Ikusleei gauzak iradoki, gogora ekarri, amets eginarazi nahi die: errealitatean dagoen misterioa adierazten ahalegintzen da setatsu. Hargatik, bere argazki asko lausotuta daude, amets batean harrapatuta bezala. Eta zuzenekoa saihesteko ahalegina eginez, islatutako irudiak ere harrapatzen ditu, gizakiaren begiak ia ezin hauteman dezakeen xehetasun hori.\nEz du interesik agertzen harraldia prestatzeko, ez agertokia eraikitzeko; ausaz gidatuta, atsegin du jolas egitea esposiziodenborarekin, obturazioabiadurarekin, fokuratzeekin, kameraren mugimenduarekin edo diafragmaren irekidurarekin, 35 mm-ko kamerarekin egiten dituen argazki ugarietan, argazkigintzako makinak bere aldetik jokatuko balu moduan, bere begiarekin loturarik ez balu bezala. Gero, hautua egin behar du material eskerga horretan, gauza batzuk aukeratuz eta beste batzuk alde batera utziz. Caramések berak dioenez, “akatsetatik abiatuta beti lor daitezke efektu egokiak”.\nHala ere, ustekabekoaren emaitza direla iruditu arren, ezagutza sakona du margolaritzaz, konposizioaz, enkoadratzeaz eta kolorearen tenperaturaz. Azken batean, argazkilariaren begiak egiten baitu hautua.\nVari Caramés (Ferrol, 1953) Coruñan bizi da, eta bertan lan egiten du. Argazkilari autodidakta izanik, hamabost urte zituela hasi zen argazkigintzarekin harremanetan, eskuz erabiltzekoa zen Voigtlander kamera bat oparitu baitzion aitak, bere koadroen eta burdina forjatuko piezen argazkiak egin ziezazkion. Gero, txuleta gisa erabili zuen argazkigintza, bukatu gabe utzi zituen Arkitektura Teknikoko ikasketetan marrazki-ariketak egiteko baliatu baitzuen. 1984. urtetik aurrera, 200 erakusketa baino egin ditu, batzuk banaka eta beste batzuk taldeka, eta, horrez gain, argazkigintzako hainbat tailer eta biltzarretan hartu du parte, hizlari, epaimahaikide edo argazkilari gisa. Bere lanak Europa eta Estatu Batuetako bilduma pribatuetan eta, orobat hainbat instituzioren bildumetan daude jasota, adibidez, hauetan: Museo Nacional Centro de Arte Reina Sofía, Compostelako Donejakueko CGAC, Madrilgo Arte Ederren Zirkulua, Alcobendas Udaleko Fundazioa, Valentziako IVAM, Bragako Argazkigintzako Ikasketen Zentroa.\nVARI CARAMÉS, ritmo mareiro, 2012


IRINMODO (1307-2018): febrero 2014\nAntzuolako ikastolaren sorreraz jakin nahi bada, lehendabiziko urteak, sorrera bera eta hasierako urratsen ingurukoak hain zuzen, apenas dago ezer idatzita. Izan ere, lehendabiziko dokumentazioa 1971. urtekoa da, orduan hasi zirelako arduradunak aktak-eta idazten. Hasierako etapa hura ez idatzita egotearen arrazoia zera da:\n“Frankismo garaia zen, urte latzak, arriskutsua gure lana idatzita uzteko”.\nDena dela, 1971 aurreko han eta hemengo dokumentu batzuk lortu ditugu, eta dauzkagun datuen arabera, lehenengo urratsak ikastola eraikitzeko 1967an eman ziren. Lehendabiziko dokumentu garrantzitsua, baina, 1969ko irailaren 23koa da. Zera diosku:\n“Teniendo en cuenta la decisiva importancia educacional de la edad comprendida entre los 3 y 6 años, y velando sobre su futura educación religiosa y humana integral al amparo y bajo auspicios de la Iglesia, los abajo firmantes, padres de familia solicitan se erija un Centro donde se imparta Catequesis y Cultura Infantil para nuestros niños en la edad mencionada arriba, exenta de toda obligatoriedad escolar. Firman: Julian Iparragirre; Gerbasio Legorburu; Victoriano Etxaniz; Koldo Madariaga; Luis Pildain; Zipriano Pildain; Jose Mari Kortabarria; Maximo Arizti; Angel Murgiondo eta Casiano Zabalo.\nGehienetan eliza, elizgizonak eta erlijiosoak dira ikastolen sorreretan aurki daitezkeenak; baita, beraz, Antzuolan ere, izan ere horrela legeztatze prozesua errazagoa izaten zen:\nReglamento de la escuela "AURHEZI" de Anzuola.1970. urtea\n“En el espíritu de la doctrina de la iglesia, recordad con fuerza nueva por el Concilio Vaticano II, la Parroquia Ntra. Sra. De la Piedad de Anzuola … ha determinado, con todos los requisitos y derechos de las leyes vigentes, abrir una Escuela Primaria en los locales de los Hermanos Maristas… bajo la advocación y título de `AURHEZI´. La administración de la escuela queda a cargo de una junta de seglares de la Asociación de Padres de Familia, instituída en la iglesia de esta Parroquia” (15/09/1970).\nIkastola egiteko proiektua Maristetan, Balentin de Berriotxoa ikastetxean\nAntzuolan ere elizak parte hartu zuen, eta orduan herriko abadea zen Agustin Landak protagonismo handia hartu zuen ikastolaren proiektua sustatzeko. Bere baitan guraso gazte batzuk ere bildu zituen, eta egitasmoa egi bihurtzeko adostu zuten euren seme alabak euskal giroan eta euskaraz hezi nahi zituztela. Beraz, hasteko, elizaren babesa hor bazegoen.\nAgustin Landa apaiza, Koroson egin zen Finalista Egunean meza ematen. Kruz "errota" bertsoak botatzen.\nAndereñoa hartzeko pausuak ere eman ziren, eta lau aurkeztu ziren; laurak titulu gabekoak. Frogak egin ondoren, Maria Asun Aranguren izan zen aukeratua. Hasteko praktikak egitera joan zen Donostiara, zortzi gurasoak bakoitzak jarrita zeukaten 4.000 pezetako kuotari esker ordainduko zena. Hala ere, bezeroak ugaltzen zihoazen, eta dagoeneko 20 baziren.\nOndarra auzoko etxe honen azpian kokatu zen ikastola\nLokala, berriz, Ondarren jarri zen, Muguruza-Lizarralde senideak lagatako lokalean. Lehen urtean debalde laga zutena, eta gero 500 pezeta ordaintzen hasi zena. Eta hala, 1968-69ko ikasturteari eman zitzaion hasiera “Aurhezi” ikastolari Antzuolan. Guztira, 23 ume, 4 eta 5 urtekoak.\nIKASTOLAKO UMEAK ONDARREKO PLAZAN\n(1960. HAMARKADAREN BUKAERAN)\nANDEREÑOA ETA IKASTOLAKO UMEAK\n(60. hamarkadaren bukaeran)\nHurrengo pausua Ikastolen Federazioan sartzea izan zen. Horri esker pedagogia gaiari heldu zitzaion, eta Lazkaoko andereñoak etortzen ziren umeekin gurasoei euren metodoa azaltzeko.\nIKASTOLAKO UMEAK ONDARRA AUZOAN\n(60. hamarkadaren bukeran)\nBigarren ikastaldian, 1969-70koan, hamabi ume berri matrikulatu ziren, eta beste andereño bat, Bergarako Arantza Gallastegi, etorri zen. Erdaldun batzuk ere hurbildu ziren euren seme alabak matrikulatzeko asmoz, baina zoritxarrez ez zegoen tokirik.\nBeste gai bat umeen eskolako kartilak izan ziren, hasiera batean Oñatikoei esker lortu zirenak (gero Arrasate eta Bergarakoak ere bai).\nLegalizaziorako bideari ere ekin zitzaion, eta hasiera batean “Elizaren babesean” bezala hartua izan zen ikastola.\nGurasoek ere lehendabiziko batzordea antolatu zuten, eta hauexek aukeratuak: Agustin Landa, lehendakari bezala; idazkaria, berriz, Edurne Galartza. Kideak: Gerbasio Legorburu, Luis Pildain, Angel Murgiondo, Juanita Kortabarria eta Karmele San Sebastian.\n1971an, berriz, OHO edo EGB-a ezarri zuen Espainiako hezkuntza zuzendaritzak. Umeen eskolaratzea 6 urtetik 12 urte bitartera arte hasi zen izaten, eta Antzuolako eskola izendatu zuten “Colegio Nacional”, 16 irakaslerekin.\nZerbait egin behar zela ikastolarentzat, eta herriko parrokoa zen Jose Maria Egurenek Bergarako ikastolarekin harremanetan jarri eta Antzuolako ikastolako haurreskola, 3, 4 eta 5 urteko umeekin, hango izendapean gelditu zen. Guraso batzuk ez ziren honen aldeko eta umeak atera eta eskola nazionalean sartu zituzten.\nIrakasle berriak ere sartzen hasi ziren. 1973an, Maria Eugenia Irazabal hasi zen lanean, eta laguntzaile bezala Maria Tere Guridi ere etorri zen. 1976an, Axun Zabalo … Baita Anastasi Gabilondo, Mari Sol … ere.\nAntzuolako unifikazioaren batzordea.\nBaina egoera politikoak ere aldatuz zihoazen. Gernikako Estatutuari esker (1979), Eusko Jaurlaritza bat sortu eta Hezkuntza eskumenak bereganatu zituen Jaurlaritzak. 1981ko ekainaren 25ean etorri zen ikastolaren legeztapena, orduan erregistro ofizialean inskribatu baitzen “HAUR HEZI IKASTOLA” . Hamasei gurasok sinatu zuten eratze akta. Orduan Maristetako komentuan, Guraso Elkarteak erositako eraikuntzan zeuden haurrak.\n1983an ikastola eta eskola batu egin ziren, beste herri txiki askoren bezala, eta hortik sortu zen “Herri Eskola”, eta "AUR-HEZI" ikastola desagertu.\nIKASTOLA UMEEK EGONALDIAK EGITEN ZITUZTEN ELOSUN (70. hamarkada)\nHala ere, hau ez da dena. Izan ere, Jesus Agirre "Etxetxok" etxean zeukan ikastolako umeekin Elosun "super 8"-an ateratako pelikula bat. Egoera txarrean zegoenez, tekniko bati eman zitzaion pelikula zaharberritzeko. Eta egia esan behar bada, ia-ia galduta zegoen pelikulatik gai izan da irudiak eta ahotsak txukun berreskuratzeko. Beraz, hemen duzue Zerafin Esnaola Bergarako apaizak (http://www.bergara.net/eu/Herria/Ospetsuak/Esnaola) 1972 eta 1973an Elosun egindako egonaldietan ateratako pelikula. Benetako herri balioa daukana.\nAntzuolako "AUR-HEZI" ikastolako umeak\nAgian konturatuko zinen argazkietan azaltzen direnak ez daudela izen abizenekin adierazita. Nahita. Bakoitzaren intimitate eskubidea errespetatu nahi izan dut. Dena dela, norbaitek nahiko balu artikulu hau bere osotasunean eskuratu, hau da, azaltzen direnen izen abizenekin, korreo bat bidali nazala, eta bidaliko diot kopia osoa PDF batean.\nEskerrak emandako informazioarengatik:\nJesus Agirre “Etxetxo” eta Maria Eugenia Irazabali. Eta argazkietan jendea identifikatzeko ibili diren Mikel Larreari eta Patxi Kortabarriari.\nZUHAITZAK (IX): KANPOSANTUKO IZEIA\nBere momentuan ekin genion herrian dauden aparteko zuhaitzen inguruko atalari. Momentu honetan badira batzuk hemen aurkeztu ditugunak, gehienak, ia-ia denak ez esatearren, mendian daude.\nOrain, baina, kalera joko dugu eta identifikatuko ditugu zuhaitz bereziak. Hasiko gara aparteko inguru batekin: kanposantutik, hain zuen.\nBeti pentsatu dugu kanposantuetan zipresak edo nekostak daudela, eta egia da, baina gurean ez dugu batekin ere topo egingo. Izan ere, izeia da bertan dagoena.\nIzei gorriaren pinaburuak\nKanposantuaren ateak pasa orduko "ongi etorria" ematen digu bertan zeinek daki zenbat urte (70 bat?) duen izeiak. Baina ze motatakoa da?\nIzeia gorria da.50 bat metro hartzen duen zuhaitza da. Azalera gris edo pitin bat gorrixka. Pinaburuak 10-20 cm. bitartekoak, zintzilik ikusten dira.\nUdaberrian hasieran loratzen da eta haziak urte bereko udazkenean heltzen dira.\nEuropako erdialde eta iparraldeko espezia da, eta hemen erabili izan da basogintzako ber populazioak egiteko 550 metro baino goragoko altitudeetan.\nArazo bat du, ez da komeni haizete handiko inguruetan jartzea, sustraiak ez ditu oso sakonak eta. Bere egurra oso ona da, eta arotzek asko miresten dutena. Bitxitasuna ere badu, musika tresnetako erresonantzia kaxak egiteko erabiltzen delako, adibidez hain famatua den Stradivarius bibolinetan.\nEguberritako arboletarako ere erabili ohi da.\nArgazki hauek adierazten digute ze neurriko zuhaitza den bertan landatutakoa.\nIzeiak badute parasito bat enborretik gora joaten dena. Une honetan parasito hori ihartuta ikusiko duzue, norbaitek azpitik moztu duelako.\nARBASOEN AZTARNEN BILA\nBide baztarrean, OPAKUAra doan bide ertzean dago bidegurutzea Okariz herrira joateko.\nModan dago gure artean artxiboetara jo eta gure abizenaren lerroa jarraituz, garai bateko arbasoekin bat egin. Modan, batez ere jubilatu direnen artean, eta egunen bat pentsatzen baduzue honetaz jardun, hobe duzue hitzordua eliz artxiboetan eskatu, nahiko saturatuta egoten direlako.\nHala ere, azken urteetan badugu aurrerapen bat eskuragarri, izan ere elizetako sakramentu liburuak (jaiotzak heriotzak eta ezkontzak) digitalizatuta dauzkagulako. Beraz, zure abizenaren edo familiaren berri 1900. urterarte nolakoa izan den Euskadin jakin nahi baduzu, sakatu hemen:\nNi neu antzerako zerbait egin nuen, eta RAMIREZ DE OCARIZ abizena sakatu nuen, eta egia esanda Araban nahiko arrunta zen abizen batekin topo egin nuen. Baina, eta hor dago gakoa, zein zen euren artean nire arbasoen lerroa? Bidea atzekoaz aurrera egin nuen, gertukoetatik hasi eta atzera jo.\nBerehala konturatu nintzen gure presentzia Antzuolan ez zela, esaten den bezala, 500 urtekoa. Datuen arabera dakiguna da Gasteiztik etorri omen zela gure arbaso zaharrena Antzuolara; bera, Esteban Ramirez de Ocariz Saenz de Camara izan zen. Dirudienez alargunduta etorri omen zen.\nOKARIZ HERRIA (SAN MILLAN)\nHala ere, asko laburtuz, hau da Arabatik gure antzinako lerroa:\n1. XVII. mendetik (1637). OREITIA herrian: Pedro eta Juan Ramirez de Okariz.\n2. XVII.mendean (1688). Juan Ramirez de Okarizen semea, AÑUA herriko alabarekin ezkondu eta bertan bizi zen urte askotan.\n3. XVIII-XIX (1804).GASTEIZen jaio zen Esteban Ramirez de Okariz Saenz de Camara, bertan bizi ziren bere gurasoak.\n4. XIX. mendean (1850). Dagoeneko Antzuolan, Esteban Ramirez de Okariz Saenz de Camararen semea, Lino Ramirez Barrena (gure birraitona), jaio zen.\nEsteban, antzuolarra zen Maria Barrenarekin ezkondu zen 1830eko uztailaren 2an. Orduan Estebanen ezkontza aktan Ramirez bezala soilik azaltzen da, nahiz eta Saenz de Camara, bigarrena, mantendu. Oso noramala izaten zen garai hartan Arabatik zetozenak patronimikoa edo tokiko adierazpena galtzea.\nOndoren etorri zen gure aitona (Eugenio) eta gure aita (Benito).\nHAINBAT AGIRIREKIN TOPO EGINGO DUZU ARTXIBOETAN\nGuzti hau zertarako galdetuko duzu? Sinplea, zu zeu ere animatu zaitezen gizakioi beti kezkatu gaituen galdera bati erantzuteko; hau da, nondik gatoz?\nBeraz, egunen batean animatuko bazina, internetek eskaintzen dituen aukerak ere ez galdu. Hona hiru (gazteleraz, ingelesez eta euskaraz):\nGure herri inguruko hegoaldera ematen duten hainbat intsigni pinuditan ikusi ahal izango dira gaur poltsa zuri batzuk zintzilik. Askok ezagutzen ditugu "prozesionaria" bezala. Nahiz eta tratamendu ezberdinak erabili, beti azaltzen dira asko edo gutxi, han eta hemen, baina aspaldi honetan ugaritu besterik ez dira egin. Baina zeri esaten diogu "prozesionaria"?\nIlaran doaz harrok\nGuk geuk bide bazterrean edo erdian ilaran ikusten ditugun harrei deitzen diegu hala. Badakigu pinuetatik jaitsi eta nonbaitera joaten direla. Ezagutu dezagun, bada, zein den bere zikloa.\nProzesua udan hasten omen da, tximeletak zuhaitzetan arrautzak ipintzen dituztenean. Berrogei bat egun pasatu ondoren, beldarrak edo orugak sortzen dira. Hauek larba prozesua pasatuko dute zetazko poltsa barruan, eta, handik irteten hasten direnean, inguruan dauden pinu hostoez baliatuko dira bizi irauteko. Hortik dator pinu inguruak ihartuta bezala ikustea.\nZikloa adierazteko argazkia\nEsandako poltsak sendotuz joango dira negua pasatzeko, eta bertan pasatzen omen dute eguna, eta arratsalde-iluntze aldera irteten dira jatera.\nZetazko poltsa pinuan.\nOtsaila eta apirila bitartean hasiko dira pinuetatik jaitsi eta ilaran jartzen. Hortik dator "procesionaria" hitza, (prozesioan bezala doazelako, ilaran, harrak). Eta bitxitasuna da emea dela beti prozesioaren gidatzaile lana hartzen duena.\nOndoren lur azpian ezkutatzen dira, eta bertan harrak izango du metamorfosia tximeleta bilakatu arte (udan). Tximeleta hauen bizitza oso laburra da, bat eta bi egun besterik ez. Eta momentu hau omen da klabea prozesionaria har hauek kentzeko zuhaitzetan jartzen diren feromona tranpak. Orduan baitago araldian (zeloan).\nPROZESIONARIAK ALTZETA BASERRIKO PINADIAN\nPoltsa azpian bere hondakinak biltzen dira, horregatik omen da arriskutsua inguruan ibiltzea, hauts horiek zabalduz gero, azalean urtikaria eragiten dutelako.\nHainbat basotan ikusten diren feromona tranpak\n"Prozesionaria" izurritea izan litekeena saihesteko, ugariak dira erabiltzen diren bitartekariak, euretako batzuk hegazkinez botatako osagarri kimikoak. Baina, beste batzuk naturalagoak dira, eta poltsan beldarrak edo orugak daudenean, pinu abarra moztu eta erre egiten dituzte.\nKimika erabiliz ere egin daiteke, baina lurretik izan behar, lehen bezala hegazkinen bidez egitea debekatuta dagoelako 2012ko irailetik aurrera, izan ere, eraginkorrak baino, kalte ondorioak ekosisteman handiagoak ziren.\nPROZESIOANARIAREN ZIKLO EGUTEGIA\nL (LARBA/BELDAR); X (LURPEAN); P (KRISALIDA); D (DIAPAUSA); A(HELDUA); H (ARRAUTZAK); (ZU) ZUHAITZA; (LUR) LURRA;\nITURRIAK EZAGUTZEN (II): PAGAPE ITURRIA\nLAMAÑOKO (LAMARIANO) ITURRIRA IBILBIDEA


Oztopoak oztopo, Euskaraldiari ekin! - Uribe kosta - Hiruka.eus\nIker Rincon Moreno 2020-11-19 14:18\nCC-by Freepik.com-etik moldatuta .\nEuskaraldiaren bigarren edizioa goitik behera baldintzatu du COVID-19aren pandemiak. Hilabeteotan askotariko alternatibak baliatu behar izan dituzte herri-batzordeek hizkuntz ohiturak aldatzeko ariketa sozial hori egituratzeko, baita horren nondik norakoen berriak gizarteratzeko ere. Orain, Euskaraldia hastear dagoela, oraindino zalantza ugari daude datozen egunetan egitasmoa dinamizatzeko aurreikusitako agendari dagokionez, osasun-neurriengatik ekitaldi asko bertan behera utzi behar izan baitituzte. Dena dela, ilusiorik ez da falta aurrera egiteko.\nBigarren urtez, euskara ulertzen dutenen arteko hizkuntza- ohiturak aldatzeko ariketa soziala egingo dute Euskal Herri osoan. 2018ko Euskararen Egunean, abenduaren 3an, amaitu zen lehenengo Euskaraldia; 11 egunez, 225.000 lagunek parte hartu zuten egitasmo berritzaile horretan, ahobizi eta belarriprest rolen berri ematen zuten txapak jarrita; Getxon, gainera, irribiziren rola batu zen, euskara ulertu ez arren hizkuntzaren aldeko jarrera nabarmendu guran. Aurten, aldiz, saiakera luzeagoa izango da, hamalau egunekoa, hain zuzen ere: azaroaren 20tik abenduaren 4ra. Aste bian zehar, joan den egitasmoko rolak nagusituko dira oraingoan ere, baina berritasun bategaz: ariketa taldean egiteko modua egongo da. Horretarako, ariguneak, edo euskaraz aritzeko guneak, sortuko dituzte askotariko entitateek, izan barne mailan, langileen artean; edo izan kanpora begira, herritarrei emateko zerbitzuetan. Antolatzaileek azaldu dutenez, gune berri horren helburua da entitate horien harremanetan euskararen erabilera handitzea; Uribe Kostan, denetara, 280 entitatek eman dute izena arigune gisa.\n280 entitatek eman dute izena Uribe Kostan barne- edo kanpo-ariguneak osatzeko: 6 Barrikan, 4 Berangon, 63 Erandion, 136 Getxon, 3 Gorlizen, 45 Leioan, 4 Lemoizen, 4 Plentzian, 12 Sopelan eta 3 Urdulizen.\nEgun bat besterik ez da falta Euskaraldiari hasiera emateko. COVID-19aren pandemiak baldintzatutako edizioa izango da aurtengoa, koronabirusari aurre egiteko osasun-neurriek kolokan jarri baitituzte bigarren ariketa sozial hau martxan jartzeko hainbat eginkizun, Uribe Kostako udalerrietako Euskaraldiako koordinatzaileek aitortu dutenez. “Zailtasunak hor daude, eta zailtasunei irtenbideak bilatzea da gure eguneroko lana orain. Bide berriak asmatzen, probatzen, okertzen eta horietatik ikasten, baina aurrera beti”, nabarmendu du Maier Arrieta Getxoko dinamizatzaileak. Koordinazio-lanak eta ekimena gizarteratzea izan dira hilabeteotan erronkarik nagusiak. Hala, kalera atera eta elkarregaz batu ezinean, udalerriz udalerri, Euskaraldiko arduradunek bide eta kanal berriak baliatu dituzte lan egiteko eta igorri beharreko mezuak etxe denetara zabaltzeko: sare sozialak. Besteak beste, konfinamendu-garaian, Etxealditik Euskaraldira kanpaina abiatu zuten eta, horri esker, ikusgarritasun puntu bat lortu zela azpimarratu du Mikel Zarate Erandioko koordinatzaileak. Orain, berriz, jarduera hastear dagoela, Uribe Kostako Mankomunitateko udalerrietako arduradunek askoren interesa piztu duen online bidezko egitasmo bi jarri dituzte martxan, herritarren artean euskararen erabilera sustatzeko: Egunean Behin jokoaren txapelketa eta eskualdeko bertso-sarea. “Ea Euskaraldiari gogotsu ekiteko balio diguten”, adierazi dute horien sustatzaileek.\nEuskaraldia egitasmoan izena emateko prozesua ere ez da samurra izaten ari. Paula Córdoba Leioako arduradunak dioenez, gaur egungo egoerak baldintzatu egin ditu herritarrengana jotzeko moduak ere: “Ezinezkoa dugu kalera ateratzea eta herritarrei zuzenean informazioa ematea. Parte-hartzaileak lortzeko aukerak asko murriztu dira”. Ondorioz, izen-emateak aurreko edizioan baino motelago doazela aitortu dute herri denetako arduradunek (aldizkari hau idazteko momentuan aurreko edizioan parte hartu zutenen erdiak izena emana zuen, gutxi gorabehera). “Guztiz baldintzatuta gaude egoerarekin. COVID-19a momentu oro; guztien ahoan dagoen gaia izanik, zaila da Euskaraldia jendearen buruan sartzea”, ondorioztatu du Zaratek. Dena dela, baikorrak dira denak, eta seguru daude azkenengo momentuan joan den edizioko zenbakietara gerturatuko direla: “Astiroago goaz, baina partaidetza polita izango dugulakoan gaude. Gehienek azkenengo momentura arte itxaroten dute, eta horiek izena ematera animatu behar ditugu.\nEuskaraldia Uribe Kosta\nBaldintzatutako ariketa soziala\nEuskaraldian, ariketa soziala den heinean, askotariko pertsonen arteko hartu-emanak du garrantzia. Erandioko arduradunak gogoratu duenez, aurreko edizioan esparru eta egoera askotan mugitzeko ahalmena genuen, jende ezberdinagaz topo eginez, ezagutzen genituenak euskaraz dakitela konturatuz... “Sorpresa piloa hartu genuen aurrekoan, giro ezin hobean”.\nAurten, aldiz, harreman sozialak baldintzatuta ditugun honetan, giroa ezberdina izango da. Hurbileko jendeagaz egoteko aukera izango dugu batez ere, hala nola familia, lankide eta gertuko lagunak. Hala, Euskaraldiako dinamizatzaileen ustetan aukera paregabea izango dugu aurten gertukoakaz ohiturak aldatzeko. “Pandemia dela eta, asko murriztu da lagunen arteko hartu-emana, baina, orokorrean, gutako bakoitzak harremana gorde du pertsona hurbilenakaz. Kide horiekaz ohiturak aldatzea lortzen badugu, gure bizitzen zati garrantzitsu bat euskaldunduko dugu”, nabarmendu du Joanes Igeregi Mankomunitateko arduradunetako batek.\nDena dela, nork bere rolaren txapa soinean eramanda, euskaraz egiteko aukerak nabarmen handituko direla uste dute koordinatzaile denek: “Bidean aurkituko ditugun ahobizi eta belarriprest txapa daramaten guztiekin egin ahal izango dugu euskaraz aurten ere, are gehiago entitateen ariguneen babesa nabarmenduta. Euskaraz gehiagorekin egingo dugu”.\nEgitarauak, aldaketak egon litezke\nKike Amonarriz Gorria 2020 aza 20 Uribe Kosta\nEuskararentzat ez da inoiz bolada errazik izan. Gure historian, euskaldunoi maiz gerta zaigu, ohiko oztopoei zailtasun erantsiak gehitzea. Debekuei...


2007ko Oiartzungo Udaleku Irekiak | ABARAXKA OIARTZUNGO UDAL LUDOTEKA\n2007ko Oiartzungo Udaleku Irekiak\nAurreko urteetan bezala, aurtengo udarako Udal Gazteria eta Kirola Sailak udaleku irekiak antolatu ditu Uztailan zehar Haur Hezkuntzako bigarren zikloko eta Lehen Hezkuntzako haur eta gaztetxoentzat (1995 eta 2003 urteak bitartean â€“biak barne- jaiotako haurrak).\nUdaleku Irekiak euskaraz izango dira eta Oiartzungo haur guztiei zuzenduta daude, ikasturtean zehar landu duten euskararen ezagutzari jarraipena eta erabilera emateko helburuarekin.\nHonen bitartez Udalekuetan parte hartu nahi duten haur eta gazteen gurasoei jakinarazten zaie haurren izena emateko epea apirilaren 23tik maiatzaren 4ra bitartekoa izango dela eta Haurtzaro Ikastolara, Elizalde Herri Eskolara edota Udaletxeko Informazio Bulegora jo beharko dutela.\nEpez kanpoko izen ematerik ez da onartuko, inolako kasutan.\nUdalekuetan izena ematerakoan adierazi beharko da haurrek inolako alergiarik ote duten, botikarik hartzen ari ote diren edota laguntza berezirik behar duten. Baita, zein autobus geltokia erabiliko duten bai joaterakoan bai bueltatzerakoan. Izena ematerakoan 67 â‚¬ ordaindu beharko dira.\nUdalekuak uztailaren 2tik 31a arte iraungo dute, goizero 9,30etatik 13,30ak arte. Informazio gehiago, Udaletxeko Informazio Bulegoan eta www.gazteoiartzun.net webgunean.Â\nJarrian, Oiartzungo Udalaren Udaleku Irekiak 2007 jarduearentzako argibide eta dokumentazio guztia duzu, bai haurrentzat bai begiraleentzat ere.\nKONTUTAN IZAN!!: Izena emateko epea,Â apirialaren 23tik maiatzaren 4ra arte dela (bai haur bai begiraleentzat). Zalantza eta argibideren bat behar izan ezkero 943 490 142 telefonoan edo gazteria(arroba)gmail(puntu)com posta elektronikoaren bidez gurekin harremanetan jar zaitezke.\nHaurrek izena emateko deialdia\nHaurren izen emate orria\nBegiraleentzako izen emate orria\nArtxibo hauek ikusi ahal izateko Adobe Acrobat Reader behar duzu. Lortu doan esteka honetan sakatuz:\nPrevious Gaur puzgarriak udalekuetan (Haur Hezkuntza)\nNext 2007ko Oiartzungo Udaleku Irekientzako Begiraleen Hautaketa Emaitzak\n1 thought on “2007ko Oiartzungo Udaleku Irekiak”\nIÃ‘IGO GARTZIA SANTAMARIA(e)k dio:\n8:48 am 2007 25 maiatza\nBegirale izateko apuntatu nintzen Oiartzunen eta erantzuna gaurko jakin behar dut, zeren Errenterian ikastaroa antolatu zuen enpresak euren udalekuetan parte hartu behar ote dudan ala ez gaur esan behar baitiet.\nGeroxeago udaletxera deituko dut, baina ahal izanez gero bidali mezu elektroniko bat i.gartzia@hotmail.com helbidera


Eutanasiaren Legea onartu du Espainiako Kongresuak | Gizartea | Berria\nEutanasiaren Legea onartu du Espainiako Kongresuak\nSenatuan eginiko zuzenketak onartu ditu Kongresuak, besteak beste EAJ, EH Bildu, PSOE eta Unidas Podemosen babesarekin.\nPSOEko ordezkariak Maria Luisa Carcedo legea idatzi duen diputatua txalotzen, gaur, Espainiako Kongresuan. Zipi / EFE Tamaina handiagoan ikusi\n2021eko martxoak 18 15:59\nEspainiako Kongresuak onartu egin ditu Senatuak Eutanasiaren Legeari eginiko zuzenketak, eta, beraz, behin betiko onarpena eman dio testuari. Hiru hilabete barru argitaratuko da Espainiako Aldizkari Ofizialean, eta, behin indarrean jarrita, osasun sistemaren barruan erabili ahal izango den zerbitzu bat izango da eutanasia. Testuaren arabera, eutanasia eskatu ahal izango dute «gaixotasun larri eta sendaezina» edo «pairamen larri, kroniko eta ezintasun eragile bat» dutenek, horrek haien autonomian eragiten badu, eta «sufrimendu fisiko edo psikiko iraunkor eta jasanezin bat» eragiten badie. Helburua da eutanasia eskatu eta gauzatu arteko prozesua 40 bat egunen buruan bideratzea, eragozpenik ez bada.\nAbenduaren 18an eman zioten lehen onespena Kongresuan, eta Senatuaren galga ere gehiengo nabarmenarekin gainditu zuen legegaiak. Kongresuko bigarren bozketan, aldeko 202 boto izan ditu egitasmoak, 141 kontra eta bi abstentzio. PP, Vox, Foro Asturias eta UPN izan dira aurka azaldu diren talde bakarrak. Bozketa amaitzean, eta alde bozkatu duen gehiengoa txaloka zegoela, Voxekoek euren gailuetako pantailak erakutsi dituzte, mezu batekin: «Indargabetuko dugu». PPkoak, berriz, eserita eta txalorik egin gabe geratu dira.\nEskubidearen aldekoen eta aurkakoen arteko eztabaida eragin du onarpenak. Maria Luisa Carcedo PSOEko diputatua izan da legearen sustatzailea, eta hark eutanasiaren despenalizazioaren alde egin zuen Maribel Tellaetxeren semearen hitzak eraman ditu parlamentura: «Antza, gaixotasun degeneratibo bat edukitzea delitu bat da». Carcedoren hitzetan, gaur kongresuaren gehiengoak «lekukoa» hartu die eutanasia zigorgabetzeko eskatu izan duten sendiei: «Askatasuna da, letra larriz, lege honek dimentsio berri bat ematen diolako pazientearen autonomiari».\nLegea babestu dutenen artean daude EAJ eta EH Bildu. Joseba Agirretxeak (EAJ) besarkada bat bidali die eutanasia legea «oso berandu» iritsi zaienei: «Gaur amaitzen dugu prozesu luze eta konplexu bat». Nabarmendu du «eskubide bat» lortu dela, eta ez «obligazio bat. Emaitza legezko eta seguru bat eman zaio egoera estu bati». Agirretxeak azaldu du ordezkari politikoek «legegintzatik enpatizatu» behar dutela: «Gure kode etiko eta moralek izan behar dute gu gidatzeko, baina kontuan hartuta beste batzuek beste kode etiko eta moral batzuk dituztela. Ez dago sufrimendurik gehitu beharrik. Espero dut inork beharrik ez izatea legeak emango duen aukera hau baliatzeko. Baina behar badu, egon dadila bermatuta ate hori». Gainera, zaintza aringarriekiko dikotomia faltsutzat jo du: «Hemen uste al du inork zaintza aringarriak ez direla beharrezkoa? Baina zuek (ezezko botoa eman dutenek) uste duzue aringarriak egoera guztietara iristen direla? Horretarako dago lege hau. Ez dago ezer okerragorik, bizi ezin denean, ezin hiltzea baino».\nIñaki Ruiz de Pinedok (EH Bildu), berriz, gogorarazi du hogei urte direla Eutanasiaren Legea aurrera ateratzeko saioak egiten, eta eutanasia eskatu zuten familiak oroitu ditu: «Sufrimendu hori pribatuan eraman dute, baina publiko egin duten testigantzei esker izan da posible kontzientziazioa, gaurko egunera ekarri gaituena». Ruiz de Pinedok argudiatu duenez, «ondo bizitzea da kontua, ondo bizitzea gure bizitzen azken momentuak. Hori da duintasuna». Orain, erronka da legea garatzea: «Hemen ez da ezer bukatzen, hasten baizik».\nRosa Maria Medelek (Unidas Podemos) eskuinaren aurka egin du: «Hain zarete intoleranteak, besteei inposatu nahi diezuela nola hil behar duten. Zuen iritzia jarri nahi duzue guztion eskubidearen gainetik». Eskubideari «ongietorria» eman dio, eta nabarmendu du helburua dela autonomia pertsonala sustatzea: «Horregatik ukatzen du eskuinak: pixka bat libreago egiten gaituelako».\nLegearen aurka hitz egin du, ordea, Carlos Garcia Adanerok (Navarra Suma); zaintza aringarrien beharrean jarri du arreta: «Baliabideak jarri behar dira, baina askoz errazagoa da bestea; pertsona abandonatzea». «Askoz errazagoa da pertsona paretik kentzea; alegia, hiltzea», erantsi duenez: «Arazoa borondatea bada eta bakoitzak eskubidea badauka bere bizitzaz erabakitzeko, ez dakit zergatik mugatzen duten. Esan dezatela 18 urtetik aurrera bakoitzak egin dezala nahi duena bere bizitzarekin, baina ez diezaiola deitu sendagileari, bere kabuz egin dezala».\nGogorrago mintzatu da Lourdes Mendez (Vox); «baztertzearen kultura ezartzeko plana» gauzatu izana egotzi die legea onartu dutenei: «Heriotza lehenetsi duzue zaintzaren aurretik». Mendezen ustez, «agur esan zaio bizitzaren, giza eskubideen aldeko hogei mendeko kulturari. Zibilizazio baten porrota da». Erantsi du araua «ilegitimoa» dela, «etikaren eta konstituzioaren aurkako eraso bat».\nAntzera jardun du Jose Ignacio Echanizek (PP) ere; legea «egin behar ez denaren paradigmatzat» jo du: «Azkar batean, pandemia betean, 65.000 erretiratu hilda eta eskakizun sozial objektiborik gabe». Echanizek esan du legeak «baztertu eta estigmatizatu» egingo duela, eta gaineratu Portugalgo Auzitegi Konstituzionalak atzera bota duela «lege ez hain erasokor bat». «Turismo eutanasikoa» sustatzea ere egotzi die aldekoei. Zaintza aringarriez hitz egin du Echanizek ere, eta «ondorio larriez» ohartarazi du: «Konfiantzarik eza sustatuko duzue; gurasoen eta seme-alaben artean, pazienteen eta sendagileen artean».


LINUX (LINUX BANAKETA NAGUSIAK (SUSE (Konpainia hau live CDa abiarazi zuen… Coggle\nLINUX (LINUX BANAKETA NAGUSIAK (SUSE (Konpainia hau live CDa abiarazi zuen…\nLINUX BANAKETA NAGUSIAK\nKonpainia hau live CDa abiarazi zuen lehena, ordenagailua martxan jarri zenean Linux sistema adierazten duen CDa, disko gogorrean instalatu beharrik gabe. SUSE negoziora bideratutako bertsioa ere bada.\nEsperientziarik ez duen erabiltzaileari zuzendutako banaketa modernoenetako bat da. Red Hat-ekin bateragarria da eta lehenespenez erabiltzen du KDE mahaigaina.\nBANAKETA HONEN BEREZKOENA INONGO ENPRESAREN EZAUGARRIA EZ DELA BAIZIK HEDATU HAU BAT IDEIARAKO BERE LANA UZTEN DUTEN PERTSONETAKO KOMUNITATE ZABALA\nHELBURU OROKORREN BANAKETA, RPM OINARRITUTA, SISTEMA EGONKOR BATEAN OINARRITUTA DAGO.\nDebian oinarritutako banaketa da gaur egun oso ezaguna. Ordenagailu pertsonaletan zentratzen da normalean, nahiz eta zerbitzarientzako laguntza ere eskaintzen duten.\nESPAINIAN LINUX-BANAKETA ASKO GARATU DIRA, HEZIKETA-EREMURA ZUZENDUTA DAUDE. BERE JATORRIETAN GEHIENGOAK DEBIAN OINARRITUTAKO BANAKETAK ZIREN, GERO ASKOK UBUNTU OINARRIA HARTU DUTE. IDAZMAHAI GEHIEN ERABILIA GNOME DA.\nLINUXEN EZAUGARRIAK ETA ABANTAILAK\nABANTAILAK:Sistema honen abantaila nagusien artean, bere sendotasuna, egonkortasuna eta azkartasuna nabarmentzen dira. Honi gehitu behar zaio, sistema askea izanik, softwarearen larritasuna, alda daitekeela eta Interneten dauden aplikazio ugariak.Azkenik, azken urteotan ahalegin bat egin da erabiltzaile gehienek instalatu eta erabiltzeko errazagoak diren banaketak garatzeko.\nEZAUGARRIAK: Linux sistema anitzeko eta multitrabatutako sistema da. Ezaugarri horiez gain, Linux sistema multiplataforma eta eramangarria da: zerbitzarientzako arkitektura zehatzagoa duten ordenagailuen mikroprozesadore tipikoak exekutatu ditzakezu. Linux erabiltzaile anitzeko sistema eragilea ere bada, eta ondorioz, hainbat erabiltzailek aldi berean segurtasunez erabil ditzake. Baina segurtasun arrazoiengatik ROOT erabiltzaile bakarra egon daiteke, sistemaren konfigurazio orokorra aldatzeko gai dena, eta, gainera, kalte konponezinak sor ditzake. Hori dela eta, ROOT erabiltzaileaz gain, ezinbestekoa da beste erabiltzaile batzuk sortzea, nork bere erabiltzaile kontua izan behar du.\nLINUX BANAKETAK ETA HAIEN ERAKUSMAHAIAK\nLinux banaketa, sistema eragile honen aldaera da, zenbait software pakete biltzen dituena erabiltzaile talde jakin baten beharrak asetzeko. Aldaera hauek sortzeak negozioen edizio eta zerbitzariak sortu ditu. Software askeak izan daitezke, edo jabedun aplikazioak edo kontroladoreak ere sartu.\nHAUEK DIA LINUX ORDENAGAILUAN DESKARGATZEKO BI MODU :\nEraman ezazu jada Linux nukleoarekin GNU proiektuaren liburutegiak eta tresnak eta beste hainbat proiektu eta software talde ditu. Banaketaren estaldurak erabiltzearen abantailak, hala nola, sistema instalatu laguntzailea eta beste sistema eragile batekin egon daitekeen elkarbizitza, ohiko erabilerarako aplikazioak sartzea eta etengabeko eguneratzeak eta berrikuspenak egiteko aukera.\nInternetetik deskargatu sistema eragilearen muina eta ondoren osatzeko eta normalean erabiltzen dituzten programak. Horrek ezagutza handia dakar, ordu askotan gainera. Lehenengo banaketak iradoki baino lehen, Linux erabiltzaileak UNIX aditu bat izan behar du sistema instalatu eta funtzionatzeko\nGNOME ordenagailuentzako mahaigain ingurune bat da UNIX eta UNIX-moduko sistementzat. GNU Proiektuaren mahaigain ofiziala da.\nKDE, batez ere Unix-moduko sistemetarako mahaigain ingurunean oinarritutako proiektu librea da. Mahaigainaz gain KDE proiektuak hainbat programa eta azpiproiektu garatzen du, hala nola, KDevelop, software garapen tresna eta KOffice, bulego programa. Qt liburutegian oinarritzen da\nLinux banaketak sortzen hasi ziren Linux programak beste programatzaile batzuek erabiltzean eta gutxira, jatorrizko sortzaileez gain, sistema eragilea garatzeko interes gehiago baitzegoen aplikazioetan, erabiltzaile-interfazeak edo software pakete erosoa garatzeko baino.\nLINUX SISTEMA :\nLinus Torvalds, 1969ko abenduaren 28an jaio zen Finlandian, software ingeniaria zen, honek, Unixekin bateragarria den sistema eragilea idaztea erabaki zuen hau da, Linux sistema eragilearen sortzailea da. Momentu hartan, GNU izeneko proiektu ia amaitu bat zegoen duela hamar urte , eta Linus Trovalds, GNU sistema aprobetxatu eta Linux deritzon nukleo propioarekin osatzea erabaki zuen. Datozen urteetan, Linux agertzearekin, GNU eta Linux, siglak, bat egin ziren eta elkarrekin idazten eta sistema berdina hartzen hasi zen, eta denbora pixka bat gehiagorekin, Linux izenarekin bakarrik hartzen hasi ziren, izenaren erostasunarengatik eta izan zituen aplikazio eskaerarengatik.


AGINDUA, 2020ko uztailaren 21ekoa, Hezkuntzako sailburuarena, Ikertzaile Doktoreentzako Hobekuntzarako doktoretza-ondoko Programarako laguntzak berritzea eta laguntza berriak ematea arautu eta horietarako deialdia egiten duena, 2020-2021 ikasturterako. - Eusko Jaurlaritza - Euskadi.eus\nAGINDUA, 2020ko uztailaren 21ekoa, Hezkuntzako sailburuarena, Ikertzaile Doktoreentzako Hobekuntzarako doktoretza-ondoko Programarako laguntzak berritzea eta laguntza berriak ematea arautu eta horietarako deialdia egiten duena, 2020-2021 ikasturterako.\n2. artikulua Ezarpen-zentroak eta atzerriko zentroak.\n3. artikulua Jarduera-lerroak eta ezagutza-esparruak.\n7. artikulua Zuzendaritza eta proiektuak.\n8. artikulua Ikertzaile onuradunen eskubideak.\n9. artikulua Ikertzaile onuradunen betebeharrak.\n10. artikulua Ezarpen-zentroaren betebeharrak.\n11. artikulua Laguntza onartzea.\n12. artikulua Laguntzari uko egitea.\n13. artikulua Bateraezintasun-araubidea.\n15. artikulua Jarraipena.\n16. artikulua Ikuskapena eta kontrola.\n17. artikulua Ez-betetzea.\n18. artikulua Laguntza jasotzeko eskubidea galdu dela deklaratzeko eta, hala badagokio, laguntza itzultzeko prozedura.\n19. artikulua Datu pertsonalak.\n20. artikulua Organo kudeatzailea.\n21. artikulua Eskaerak formalizatzea eta aurkezteko epeak.\n22. artikulua Eskabideetako akatsak zuzentzea.\n23. artikulua Laguntzak emateko prozedurak.\nIII. KAPITULUA LAGUNTZA BERRIAK, IKERKETA OROKORREKOAK ETA IKERKETA ESPEZIFIKOKOAK\n24. artikulua Eskatzaileen betekizunak.\n25. artikulua Betekizunak betetzea.\n26. artikulua Laguntza berrietarako nahitaezko den dokumentazioa.\n27. artikulua Hautapen-prozesuko onarpen-prozedura.\n28. artikulua Aholku-batzorde espezifikoak, ebaluazio-irizpideak eta baremoa.\n29. artikulua Nola jokatu elkarrizketetan.\n30. artikulua Laguntza berriak esleitzeko prozedura.\n31. artikulua Ebazpena, ebazteko epea, jakinarazpena, errekurtsoak eta publikotasun-prozedura.\n32. artikulua Betekizunak.\n33. artikulua Betekizunak betetzea.\n34. artikulua Nahitaez aurkeztu beharreko agiriak.\n35. artikulua Esleitzeko prozedura.\n36. artikulua Ebazpena, ebazteko epea, jakinarazpena, errekurtsoak eta publikotasun-prozedura.\nIkertzailearen Europako Gutunean (EEE/2005/251/EE), ikertzaileak definitzen dira jakintza, ezagutza, produktu, prozesu, metodo eta teknika berriak sortzen diharduten profesional multzo modura. Sailkapena gorabehera, definizio horretan biltzen dira karrerako edozein etapatan ikerkuntzan eta garapenean ari diren pertsona guztiak. Horrela, doktoretza-ondoko aldiaren aurreneko etapetan ikertzaile doktoreen prestakuntza eta espezializazio zientifikoa sustatu nahi hori Eusko Jaurlaritzak arlo horretan ematen duen bigarren urratsa da. Lehenengoa, ordea, doktoretzari lotutako konpetentziak eta trebetasunak eskuratzea da.\nIkerketako giza baliabideak sustatzeko politikan kokatzen da programa hau, 2019-2022 Unibertsitate Planaren eta Eusko Jaurlaritzaren Euskadi 2020 Zientzia, Teknologia eta Berrikuntza Planaren esparruan, eta horren helburua ikertzaile doktoreen prestakuntza eta espezializazio profesionala sustatzea da. Ekintza hori oso garrantzitsua da, Euskal Autonomia Erkidegoak ahalegin handiak egin behar baititu oraindik Europako beste herrialde batzuetan ikerketa zientifikoaren eta teknikoaren alorrean dituzten giza baliabideak berdintzeko, bai eta zientziaren eta teknologiaren alorrean belaunaldi berri bat sortzeko ere. Hori guztia Ikertzailearen Gutun Europarrari eta Ikertzaileak Kontratatzeko Jokabide Kodeari (EEE/2005/251/CE) buruzko Europako Erkidegoko Batzordearen Gomendioaren eta 2011ko ekainaren 1eko Zientziaren, Teknologiaren eta Berrikuntzaren Legearen arabera (aurrerantzean, ZTBL).\nDeialdi honen bidez, ikertzaileen hobekuntza-programa eskaintzen da doktoretza-ondoko lehen fasean; hiru urteko iraupenekoa izango da gehienez, eta doktoreak lan-kontratu bat sinatu beharko du ikerkuntzan diharduen EAEko erakunderen batekin. Unibertsitatea, ikerketa-zentroa eta/edo ikerketa sanitarioko institutua izan beharko da erakunde hori, publikoa edo pribatua, baina irabazi-asmorik gabekoa, eta I+Gn egiaztatutako gaitasuna eta jarduna duena, sozietatearen egoitza Euskadin, eta kontratatzeko gaitasuna duena. Hala, lehen bi urteetan, atzerriko ikerketa-zentro batera lekualdatutzat hartuko da.\nEskaera egiteko, Saileko egoitza elektronikoaren bitartez eskura daitekeen inskripzio-inprimakia bete beharko da, Administrazio Elektronikoari buruzko otsailaren 21eko 21/2012 Dekretuaren 28.1 artikulua aplikatuz; izan ere, dekretu horrek ezartzen duenez, interesdunak derrigorrez elektronikoki komunikatu beharko dira, baldin eta pertsona juridikoak edo pertsona fisikoen kolektiboak badira, eta pertsona horien gaitasun ekonomikoa edo teknikoa, lanbide-jarduera edo egiaztatutako bestelako arrazoiak direla-eta, pertsona horiek bermatuta badaukate sarbidea eta beharrezko diren bitarteko teknologikoak badituztela.\nDeialdi hau ebazteko, kontuan izango dira administrazio publikoen dirulaguntzak emateko jarduera arautzen duten printzipioak publikotasuna, lehia, objektibotasuna, ezarritako helburuak lortzeko eraginkortasuna eta baliabide publikoak esleitu eta erabiltzeko efizientzia, betiere EAEko Ogasun Nagusiaren Antolarauei buruzko Legearen Testu Bateginari jarraikiz (arazoaren 11ko 1/1997 Legegintza Dekretuak onartu zuena), eta kontuan hartuta Dirulaguntzei buruzko 38/2003 Lege Orokorra (Dirulaguntzen lege orokorraren erregelamendua onartzen duen uztailaren 21eko 887/2006 Errege Dekretuak garatu zuen lege hori) eta dirulaguntzei aplikatzekoak zaizkien gainerako xedapenak; era berean, erabilgarri dauden baliabide ekonomikoak aplikatuko dira, agindu honetan ezarritako irizpideei jarraikiz. Halaber, adierazi behar da Hezkuntza Sailaren 2020rako Dirulaguntzen Plan Estrategikoak deialdi hau jasotzen duela 1. helburu estrategikoa betetzeko dirulaguntza-lerroen barruan. Plan hori helbide honetan eskura daiteke: https://www.euskadi.eus/dirulaguntzen-plan-estrategikoa/web01-s2hhome/eu/\nHorrenbestez, eta 2020ko ekitaldirako Euskal Autonomia Erkidegoko Aurrekontu Orokorrak onartzen dituen abenduaren 27ko 13/2019 Legea onetsi denez, honako hau\nAgindu honen bidez, EAEko ezarpen-zentroetan hobekuntzarako programetan izango diren ikertzaile doktoreentzako eta 2020-2021 ikasturtean atzerrira joango diren ikertzaile doktoreentzako laguntzen oinarri arautzaileak eta deialdia ezarri nahi dira. Deialdiak barne hartzen ditu bai laguntza berriak eta bai 2019-2020 ikasturterako emandako laguntza-berritzeak.\nEzarpen-zentroak: laguntzak irauten duen artean, ikertzaile doktoreak kontratu bidez jardungo diren zentroak unibertsitateak, ikerketa-zentroak eta/edo ikerketa sanitarioko institutuak izan beharko dira, publikoak edo pribatuak, baina irabazi-asmorik gabekoak; era berean, egoitza soziala EAEn izanda, I+Gn egiaztatutako jarduna eta kontratatzeko gaitasuna izan beharko dute, eta Zientzia, Teknologia eta Berrikuntzaren Euskal Sarearen (ZTBES) agente gisa akreditatuta egon beharko dute ekainaren 23ko 109/2015 Dekretuaren arabera. Laguntza hau indarrean den bitartean akreditazio hori galtzen bada, ezarpen-zentroa ZTBESen beste agente akreditatu batek ordeztuko du, laguntzaren onuradunak proposatuta.\nIkerbasque Fundazioak agente kontratatzaile gisa parte hartu ahalko du eskatzailearen eta ezarpen-zentroaren arteko kontratua zuzenean gauzatu ezin daitezkeen kasuetan. Horretarako, Ikerbasque fundazioak hitzarmenak sinatu beharko ditu EAEn egoitza duten unibertsitate publiko nahiz pribatuekin eta ikerketa-zentroekin eta/edo ikerketa sanitarioko zentroekin (publiko nahiz pribatuekin).\nAtzerriko zentroak: ikertzaile doktoreak bolada baterako ikerkuntzan jardutera doazen atzerriko zentroak irabazi-asmorik gabeko unibertsitateak edo ikerketa-zentro publiko eta pribatuak izango dira, eta ez dira izango doktoretza-ikasketak egin dituzten zentroak. Eskatzaileak atzerritarrak badira, atzerriko zentroa ez da egongo beren jaioterrian.\nLaguntza berrien lerroa, zeinaren bidez finantzatzen baitira ikertzaile doktoreen kontratu berriak ikerketa-arlo orokorretan.\nLaguntza berrien lerroa, zeinaren bidez finantzatzen baitira ikertzaile doktoreen kontratu berriak ikerketa-arlo espezifikoetan.\nAgindu honetako I. eranskinean daude zerrendatuta laguntza berriak eskatzeko aukera ematen duten ezagutza orokorraren arloak.\nIkerketa Zuzendaritzak, interesdunak hala onartu ondoren, hautatutako arloa eta ildoa aldatu ahal izango ditu, betiere, eskabidearen ezaugarriak direla-eta hala komeni bada, edo kasuan kasuko aholku-batzorde espezifikoak horrelakorik gomendatzen badu.\nProgramaren guztizko zenbatekoa, deialdi honi dagokionez, 2.778.500 eurokoa da, eta aurrekontu-ekitaldien eta jarduteko lerroen arabera banakatuta ageri da taula honetan:\nGehienez ere 24 laguntza berri emango dira ikerketa orokorraren lerroan.\nGehienez ere 2 laguntza berri emango dira ikerketa espezifikoaren lerroan.\nGehienez ere 47 berritze emango dira ikerketa orokorraren lerroan.\nSozietatearen egoitza EAEn duen unibertsitate batekin, ikerketa-zentro batekin, ikerketa sanitarioko zentro batekin edo Ikerbasque fundazioarekin Espainiako Zientzia, Teknologia eta Berrikuntza Sisteman sartzeko kontratua sinatzen duen ikertzaile doktorea izango da laguntza hauen onuraduna.\nEzingo dira agindu honek araututako dirulaguntzen onuradun edo erakunde laguntzaile izan Dirulaguntzei buruzko azaroaren 17ko 38/2003 Lege Orokorraren 13. artikuluek eta Euskal Autonomia Erkidegoko Ogasun Nagusiaren Antolarauei buruzko Legearen Testu Bategina onartzen duen azaroaren 11ko 1/1997 Dekretu Legegilearen 50. artikuluak ezarritako egoeretako batean daudenak.\nKontratua: Laguntzek Espainiako Zientzia, Teknologia eta Berrikuntza Sisteman sartzeko kontratu baten ezaugarriak izango dituzte. Kontratu hori Zientzia, Teknologia eta Berrikuntzari buruzko Legearen 22. artikuluan eta indarreko lan-araudian ezarritakoaren babesean egingo dira.\nIraupena: kontratuak urtebete iraungo du, 9. artikuluaren 1. atalean ezarritako laguntzaren hasiera-egunetik hasita, eta urtebeteka luzatu ahal izango da, laguntza agindu honetako 32. artikuluan ezarritakoaren arabera berrituz gero. Laguntza, gehienez ere, 36 hilabeterako eman ahal izango da.\nEzinbestekoa delako (bisa garaiz lortzeko ezintasuna, lanerako ezinduta egotea, haurdunaldiko arriskua, amatasuna, adopzioa edo harrera, edoskitzaroko arriskua, aitatasuna edo antzeko egoerak) eta Ikerketa Zuzendaritzak aurretiaz baimena emanda, atzerriko zentroan ezartzeko data geroratu ahalko da, Agindu honen 9.3 artikuluan ezarritako hilabeteko epean baino luzeagoan. Kasu horretan, onuraduna kontratua sinatu ondoren joango da atzerriko ezarpen-zentrora. Ezarpen-zentroan igarotako denbora aurreko lerrokadan aipatu den bigarren faseko 12 hilabeteetatik kenduko da.\nEgoera hauetakoren bat jazoz gero, ikertzaileen kontratuaren iraupena eten egingo da: aldi baterako ezintasuna, haurdunaldiko arriskua, amatasuna, adopzioa edo harrera, edoskitzaroko arriskua edota aitatasuna. Horrelakoetan, etendako denbora berreskuratu ahal izango du interesdunak, baldin eta Ikerketa Zuzendaritzak horretarako baimena eman eta onuradunak laguntzari uko egin ez badio edo eskaeran atzera egin ez badu; bestalde, berreskuratzeko aldiak 60 egunekoak izango dira, gutxienez, eta aurrekontuek horretarako aukera eman behar dute.\nZuzkidura: ezarpen-zentroak izenpetzen diren kontratu guztiei emandako laguntzak erabili beharko ditu ikertzaileen ordainsari gordinak eta Gizarte Segurantzari ordaindu beharreko enpresa-kuotak ordaintzeko.\nKontratatzaileek eta enplegatuek honako zuzkidura hauek jasoko dituzte 2020-2021 ikasturtean:\nAsegurua: laguntzen onuradunek, dagokien Gizarte Segurantzako estalduraz gain, erantzukizun zibileko, istripuen eta bidaia-laguntzako aseguru bat izango dute, interesdunarekin batera egonaldi osorako edo aldi luzeetarako atzerrira joango diren ezkontideari eta 25 urte baino gutxiagoko seme-alabei ere luza dakiekeena interesdunak hala eskatzen badu. Luzapentzat hartuko da onuradunarekin bizitzen egindako aldiari, ez bada bisitaldi edo oporraldi batengatik. Aseguru hori, era berean, antolamendu juridikoak onartzen dituen edozein frogagiriren bitartez egiaztatutako izatezko bikoteentzat ere baliagarria izango da.\nBidaia- eta bisa-gastuak: laguntza-aldiko lehen bi urteetan, osagarri bat ezarriko da lekualdatutako zentrora joan-etorriko bidaia bat finantzatzeko urtean. Bidaia horren zenbatekoa honako taula hau kontuan hartuko da ezarriko da:\nOrdaintzeko modua. Laguntzaren ordainketa zatikatua izango da, eta erakunde kontratugileei ordainduko zaie: laguntzaren % 18 emate-ebazpena eman eta laguntza onartu ondoren ordainduko da. Gainerakoa, hiru alditan: 2021eko otsailean, % 27; 2021eko maiatzean, % 27; eta 2021eko irailean, % 28.\nLankidetza eta beharrezko den laguntza jasotzea ezarpen-zentroarengandik, horrek ahal duen neurrian, bere hobekuntza-programa gauzatu ahal izateko.\nSailetan eta erakundeetan integratuta egotea eta horietan parte hartzea, bere ezarpen-zentroko estatutuak onartzen duen neurrian.\nIkerketa-proiektua egiten ari den zentroko estatutuak laguntza-fase bakoitzerako zehazten dituen opor-erregimena, lizentziak eta baimenak hartzea.\nDagokion laguntza ekonomikoa jasotzea deialdi honetan adierazitako moduan.\nErakunde batzuentzat diharduela kontuan hartuta, zientzia-jarduera gauzatzeko orduan, erakunde horien izenak erabiltzea.\nNorberaren ekarpenarekin bat etorriz, ikerketako jardueratik eratorritako jabetza intelektualaren eskubideak baliatzea, Jabetza Intelektualaren Legearen Testu Bateginak apirilaren 12ko 1/1996 Legegintzako Errege Dekretuak onartutakoak ezarritakoari jarraikiz. Eskubide horiek ez dute mendekotasunik izango egindako ikerketak sorrarazi ditzakeen beste eskubide batzuekiko, eta horiekin osagarri eta metagarri izango dira. Horrek ez du eraginik izango lan kolektibotik eratorritako baldintzatzaileetan, ikertzaile doktorea ikerketa-proiektu kolektibo batean parte hartzen ari denean edo horri lotuta dagoenean.\nIndustria-jabetzaren gaineko eskubideei dagokionez, patenteei buruzko martxoaren 20ko 11/1986 Legearen esparruan xedatutakoa hartuko da kontuan. Horrez gain, urtarrilaren 18ko 55/2002 Errege Dekretuak ikerkuntza-erakunde publikoetan egindako asmaketak ustiatzeari eta lagatzeari buruzkoak xedatutakoa ere hartuko da kontuan, hala dagokionean. Aipatutako eskubide horiek ez dute, inola ere, soldata-izaera izango.\nZientzia, Teknologia eta Berrikuntzari buruzko Legeak bere 14. artikuluan aitortzen dizkien beste guztiak.\nBeren ezarpen-zentroak onartzen dizkien beste eskubide guztiak, betiere bateragarriak badira deialdi honetako xedapenekin.\nKontratu berriak formalizatzea ezarpen-zentroarekin 2021eko urtarrilean; baita horien luzapenak ere, une horretan indarrean den kontratua bukatu ondoren. Kontratua ez bada egun horietan formalizatzen, errebokatu egin ahal izango da emandako dirulaguntza, Ikerketa Zuzendaritzak lanean hastea atzeratzeko baimen-eskabideari baietza ematen dion kasuetan izan ezik.\nSinatutako kontratuen kopia berriena edo luzapenena igortzea Ikerketa Zuzendaritzara, sinatzen den egunetik hasita 21 egun naturaleko gehieneko epean.\nZentroan jarduten hasteko data hauek betetzea:\nLaguntza berri baten onuraduna kontratua sinatu eta hurrengo hilabetearen barruan hasiko da lanean atzerriko zentroan.\nLehen laguntza-berritzeen onuradunek atzerriko zentroan jarraitzen dutela egiaztatu beharko dute atzerriko zuzendariak izenpetutako idazki baten bidez.\nBigarren laguntza-berritzeen onuradunek ezarpen-zentroan lanean hasi direla egiaztatu beharko dute ikerketa-proiektuaren zuzendariak eta onuradunari dagokion saileko zuzendariak izenpetutako idazki baten bidez. Bertan, zein egunetan hasi diren adierazi beharko da.\nAtal honetan aipatutako agiriak Ikerketa Zuzendaritzara bidali beharko dira 2021eko lehen hiruhilekoan, onuradunak doktoretza-ondoko laguntza eskatzeko erabili duen aplikazio informatikoaren bidez.\nBai laguntza berrien onuradunek bai lehenengo berritzeen onuradunek, aplikazio informatikoaren bidez, honako hauek aurkeztu beharko dituzte:\nHelmugako herrialdean bizi dela justifikatzen duen alokairu-kontratuaren kopia, atzerriko zentroan sartzen den hilabetearen barruan.\nGarraio publikoan egindako bidaiaren jatorrizko fakturak eta txartelak, laguntza bukatzen den hilabetearen barruan.\nLekualdatutako zentrotik zein ezarpen-zentrotik egiten diren aldi baterako irteerak ikerketa-beharrak direla-eta eginikoak eskatu egin beharko dira, eta Ikerketa Zuzendaritzak baimendu beharko ditu.\nBaimena eskatzeko, azalpen-idazki bat aurkeztu beharko da, aplikazio informatikoaren bidez, gutxienez, aurreikusitako irteera-data baino hamar egun lehenago, eta ezarpen-zentroko ikerketa-proiektuko zuzendariak sinatu beharko dute. Irteera laguntzaren lehenengo 24 hilabeteen barruan egiten bada, atzerriko ikerketa-proiektuaren zuzendariak ere sinatu beharko du eskaera.\nLaguntza-aldia amaitu eta ondorengo hilabetean, aplikazio informatikoaren bidez, aurkeztu beharko dituzte curriculum vitae eguneratua eta amaierako txostena, 10 orrialdekoa gehienez, zeinak barnean hartuko baititu finantzatutako aldian egindako jarduera akademikoak eta lanak eta izandako lorpenak, ikerketa-proiektuaren zuzendariak sinatuta.\nLaguntzari uko eginez gero, aplikazio informatikoaren bidez, Ikerketa Zuzendaritzari jakinarazi beharko diote, 12. artikuluan zehaztutako baldintzen arabera. Ezarpen-zentroari ere egin beharko zaio jakinarazpena.\nLaguntza ematea ekarri zuten hasierako baldintzetan izandako edozein aldaketa (proiektua, proiektuaren zuzendaritza, hartzailea, etab.) jakinarazi beharko diete Ikerketa Zuzendaritzari eta ezarpen-zentroari.\nBaldintzetan aldaketaren bat egiteko Ikerketa Zuzendaritzaren baimena beharko da. Aldaketa-eskaera idazki arrazoitu bidez egingo da, aplikazio informatikoa erabilita; eskatzaileak sinatu beharko du eta ikerketa-proiektuaren zuzendariaren oniritzia izan beharko du.\nHobekuntza-programan aurreikusitako jarduerei probetxu ateratzea, bere lanak gizarteari onura ekar diezaion.\nZientzia hedatzeko kanpainetan parte hartzea, ezarpen-zentroko zein atzerriko zentroko komunikazio-politikaren esparruan.\nLaguntza-aldian argitaratutako lan guztietan adieraztea Eusko Jaurlaritzak doktoreei eskainitako doktoretza-ondoko hobekuntza-programari atxikitako ikertzailea dela.\nDiharduen diziplinako arau eta printzipio etikoak onartu, ezagutu eta betetzea, hala nola ezarpen-zentroetan eta atzerriko zentroetan aplikagarri zaizkion laneko osasun eta segurtasuneko arauak eta funtzionamendu-arauak.\nEdonola ere, diru-zenbatekoak jasotzeko eta laguntza berritzeko, artikulu honetan jasotako betebeharrak bete beharko dira.\nDirulaguntzei buruzko azaroaren 17ko 38/2003 Lege Orokorraren 14.1 artikuluan ezarritakoa bete beharko dute.\nIkerketa-jarduera dedikazio esklusiboko erregimenean gauzatu beharko dute, Agindu honetako 13.3 artikuluan ezarritakoa eragotzi gabe.\nIkertzaile onuradunari lan-kontratua egitea, indarreko laneko legediaren arabera, agindu honetan zehaztutako iraupenarekin, ordainsariekin eta gainerako betekizunekin.\nIkerketa Zuzendaritzari jakinaraztea, baldin eta laguntza emateko hasierako egoera aldatzen bada, egoera hori eten edo aldatzen bada, edo bateraezintasuna dakarren beste edozein kausa sortuz gero; gainerako gorabeheren berri ere eman beharko da, baldin eta laguntzaren xedea normaltasunez betetzea eragotz badezakete. Gehienez ere, egutegiko 21 eguneko epean eman beharko da gorabehera horien berri, gertatzen diren egunetik aurrera.\nOnuradunei behar duten laguntza ematea, eta beren jarduera ongi gauzatzeko behar dituzten bitartekoak, tresnak edo ekipamenduak erabiltzeko aukera ematea.\nLaguntza-programa honen babesean ezarpen-zentroaren eta ikertzailearen artean egindako kontratuek adierazi beharko dute Eusko Jaurlaritzako Hezkuntza Saileko finantza-laguntza dutela Ikertzaile Doktoreentzako Hobekuntzarako doktoretza-ondoko Programaren bitartez.\nKontrol Ekonomikorako Bulegoak eta Herri Kontuen Euskal Epaitegiak eskatutako informazio guztia ematea, laguntzen xedearen fiskalizazio-funtzioak betetze aldera.\nEzarpen-zentroak nahitaez bete beharko du EAEko Ogasun Nagusiaren Antolarauei buruzko Legearen testu bateginaren VI. titulua (EAEko administrazio publikoen laguntzen eta dirulaguntzen araubideari buruzkoa), erakunde kolaboratzaile den aldetik, baita dirulaguntzei buruzko azaroaren 17ko 38/2003 Lege Orokorraren 15. artikuluan adierazitakoa ere.\nPrograma honetan araututako laguntzen onuradun den doktore ikertzaileak 10 egun balioduneko epea izango du laguntzari berariaz eta idazki bidez uko egiteko, emakida-ebazpena egoitza elektronikoaren iragarki-taulan jakinarazten denetik aurrera, hala egin ezean, onartutzat joko da.\nIkertzaile doktoreek dirulaguntza onartzen badute, 8. eta 9. artikuluetan jasotzen diren eskubideak onartzen dituztela eta betebeharrak betetzeko konpromisoa hartzen dutela ulertuko da, hurrenez hurren.\nKontratua formalizatuta, eta laguntza jasoko duen aldian, onuradunak laguntzari uko egin ahalko dio, horretarako arrazoiak adierazita. Uko-egiteen berri idatziz jakinarazi beharko da, ikertzaileak eta ezarpen-zentroko legezko ordezkariak izenpetutako idazki baten bidez. Bertan adieraziko da zein diren uko-egitearen arrazoiak, eta zein izango den horren eraginetarako data. Idazkia bide telematikoz bakarrik aurkeztu beharko da, laguntza egiteko erabili den aplikazio informatikoaren bidez. Uko-egitearen ondorioak hasteko eguna baino 10 egun baliodun lehenago egingo da jakinarazpen hori, beranduenez.\nDoktore ikertzaileak uko egiten badu, ezarpen-zentroak itzuli egin beharko ditu kontratua finantzatzeko erabili gabeko zenbatekoak. Uko egitearen ondorio ekonomikoak hasiko dira uko egite hori gauzatzen den egun berean, bidegabeko ordainketak gauzatu badira egin beharko diren itzultzeak eragotzi gabe. Onuradunak uko egin arte jasotako diru guztia itzuli egin beharko da, baldin eta laguntza erabiltzeko lehen urteko lehen hiruhilekoan uko egiten bada.\nPrograma honetako laguntza jasoz gero, oro har, ezin izango da funts publikoekin edo pribatuekin finantzatutako beste laguntzarik jaso xede bera baldin badu, ez eta soldatarik ere.\nAurreko apartatuan ezarritakoa gorabehera, programa honetako laguntza bat jasotzea bateraezina da ZTBLren 22. artikuluan xedatutakoaren babesean eginiko Espainiako Zientzia, Teknologia eta Berrikuntza Sistemara sartzeko kontratu bat edukitzearekin edo eduki izanarekin, zeinaren bidez doktoreen hobekuntzarako programa bat atzerriko ikerketa-zentroetan bi urteko edo denbora gehiagoko egonaldiak aurreikusten dituena baliatu bada edo baliatzen ari bada, agindu hau ebatzi baino lehen.\nPrograma honen babesean jasotako laguntzekin bateraezinak dira ikasketa arautuak, izan urrutiko modalitatean, izan aurrez aurrekoan.\nSalbuespen gisa, eta laguntzaren 12 hilabeteko hirugarren aldian bakarrik, Ikerketa Zuzendaritzak baimena eman ahal izango du irakasle-lanetan laguntzeko, prestakuntza-helburuei jarraikiz; urtean 30 orduz, gehienez ere, eta laguntzaren ikerketa-helburuari inolako kalterik eragin gabe.\nIkerketa Zuzendaritzak baimena eman ahal izango du onuradunak ordainsariak jaso ditzan onuradunak berak gauzatzen duen ikerketarekin zuzenean lotutako irakaskuntza-zereginengatik ere jasotzen baditu, baldin eta horiek guztiak (hitzaldietan parte hartzea, liburuak, artikuluak edo erakusketak) aldizkakoak eta ezohikoak badira. Ordainsari horiek ezin izango dute laguntzaren urteko zenbateko gordin osoaren % 30 gainditu.\nLaguntza horiek ikertzaileak prestatzeko direnez, ezingo da ikertzaileen hobekuntzarako laguntza berririk jaso Eusko Jaurlaritzatik, baldin eta diruz lagundutako programa amaitzen bada balizko berritzeak barnean hartuta edo hari uko egiten bazaio.\nHezkuntza Sailak beharrezko diren ikuskapenak eta kontrolak egin ahal izango ditu agindu honen helburuak betetzen direla bermatzeko, betiere Kontrol Ekonomikoko Bulegoaren eginkizunen kalterik gabe.\nLaguntza itzultzeko prozedurari ekingo zaio laguntzaren onuradunak eta/edo ezarpen-zentroak edo erakunde kontratugileak Euskal Autonomia Erkidegoko Ogasun Nagusiaren Antolarauei buruzko Legearen 53.1 artikuluan adierazitako kasuetako batean sartzen badira, edo Agindu honetan eta bete beharreko gainerako arauetan aipatutako baldintzak edo betebeharrak betetzen ez badituzte, edo dirulaguntza emateko kontuan hartu ziren baldintzetako bat edo batzuk betetzen ez badituzte azaroaren 11ko 1/1997 Legegintzako Dekretuaren 53. artikuluan eta Dirulaguntzei buruzko azaroaren 17ko 38/2003 Lege Orokorraren 37. artikuluan ezarritakoaren arabera eta laguntzak emateko ebazpenean arautzen diren baldintza edo betebeharrak betetzen ez badituzte.\nProzedura hasteko ebazpenak prozedura bera hastearen arrazoiak jasoko ditu eta 15 eguneko epean emango du egoki iritzitako alegazioak aurkezteko.\nBorondatezko aldian laguntza itzultzen ez bada, horren berri emango zaio Ogasun eta Ekonomia Saileko Ekonomia, Finantza eta Aurrekontu Sailburuordetzari, aplikatu beharreko legezko arauek xedatutakoari jarraikiz jardun dezan.\nEskatzaileen datu pertsonalak «Laguntzak eta dirulaguntzak» izeneko tratamendu-jardueran tratatu eta sartuko dira.\nEusko Jaurlaritzaren Egoitza Elektronikoan (https://www.euskadi.eus/zerbitzu_elkartzea/2020/posdoc-2020-21/web01-tramite/eu/) telematikoki eskuragarri egongo den inprimakiaren bitartez baizik ezingo da egin eskabidea. Helbide horretatik, izangaia aplikazio informatikoan sartuko da, eta bertan alta hartu beharko du erabiltzaile moduan, eta aplikazioan zehaztutako jarraibideak bete. Eskatzailearen identitatea egiaztatu egingo da, pertsona horren esanbidezko baimenarekin, datuak egiaztatzeko zerbitzuaren bitartez. Zerbitzu hori Administrazio Elektronikoari buruzko 21/2012 Dekretuaren bigarren xedapen gehigarrian jasota dago.\nEskabidearekin batera aurkeztu beharko den dokumentazioa bide elektronikoa erabiliz soilik aurkeztuko da, eta laguntza Berrietarako Agindu honetako 26. artikuluan eta Berritzeetarako 34. artikuluan azaltzen den dokumentazioa izango da.\nEskabide telematikoa guztiz betetakoan, egoitza elektronikoak onartutako sinadura elektronikoaren edozein sistema erabiliz identifikatu beharko da eskatzailea, eta eskabidea erregistratzeko prozesu elektronikoa osatu beharko du; alegia, eskabide bat sinadura elektronikoaren bitartez baliozkoa izatekoa, erregistroan jasota geratu behar da. Hori ziurtatzeko, eskatzaileak agirien erregistro-elektronikoa/aurkezpen-erregistroa eskura dezake, «Ikusi egiaztagiria E/E» aukerarekin. Ez da onartuko erabat modu elektronikoan bete eta erregistratutako eskabiderik.\nHelbide honetan ageri dira identifikazio-sistema elektroniko onartuak:\nEskabideak aurkezteko epea, izan berriak, izan berritzeak, Agindu hau EHAAn argitaratzen den egunaren hurrengoan hasiko da, eta 2020ko irailaren 7an amaituko da.\nBehin eskabidea aurkeztuta, ezin izango da aldatu, aginduan zehazten diren salbuespenetan izan ezik.\nLaguntzen eskabideak oso-osorik beteta etorri ezean, edo manuzko agiri guztiekin batera aurkezten ez badira, Administrazio Publikoen Administrazio Prozedura Erkidearen 39/2015 Legearen 68.1 artikuluaren arabera, interesdunari eskatuko zaio akats hori zuzentzeko edo nahitaezko agiriak telematikoki aurkezteko hamar laneguneko epe luzaezinean. Zuzenketa-prozesua burutzeko, 21. artikuluaren 2. eta 3. apartatuetan ezarritako prozedurari jarraituko zaio. Hala egiten ez bada, eskatzaileak eskaera egiteari uko egin diola ulertuko da; hala ere, Administrazioak uko edo atzera egite hori adierazten duen berariazko ebazpena eman beharko du. Administrazio Publikoen Administrazio Prozedura Erkidearen 39/2015 Legearen 68.1 eta 21.1 artikuluetan arautzen den moduan jakinarazi beharko da ebazpen hori.\nZuzenketa-errekerimenduaren jakinarazpena, zuzendu beharreko eskabideak www.euskadi.eus egoitza elektronikoko iragarki-taulan argitaratuz gauzatuko da.\nHorretarako, aurkeztutako eskaerak alderatuz emango dira laguntzak, laguntzen artean hautapen-irizpideen araberako hurrenkera bat ezartzeko. 75 puntu lortzen dutenei soilik emango zaie laguntza, hurrengo kapituluetan jasotzen diren baldintzetan.\nLaguntzak dagoen aurrekontua kontuan izanik berrituko dira, betiere, eskabidea garaiz eta forma egokian aurkezten bada, eta 32. artikuluan ezarritako baldintzak betetzen direla agirien bidez egiaztatzen bada. 4.1 artikuluan aurreikusitako zenbatekoa kalkulatzeko, oinarritzat hartu da programa honetan legez jardunean diren gaitutako onuradun guztiek berritzea eskatuko dutela.\n1. a) Eskabidea aurkezterakoan EAEko udalerri batean erroldatuta egotea, gutxienez 2016ko urtarrilaren 1az geroztiko antzinatasunarekin.\nEskatzaileak beharrezko den titulua ez badauka baina titulu hori 2020ko urrirako lortzekotan badago, onartu egingo zaio eskabidea, eta behin-behinean ebaluatu ahal izango da, baldin eta gainerako nahitaezko agiriekin batera aurkezten badu tesia deposituan erregistratu delako ziurtagiria, edo proiektuaren zuzendariaren gutuna, eskatzailea 2020ko urrirako doktore-titulua ateratzeko moduan egongo dela ziurtatzen duena. Aipatu titulua lortu izanaren ziurtagiria aurkezteko epea 2020ko azaroaren 4an amaituko da, egun hori barne. Laguntza jaso ahal izateko, eskatzaileak doktore-titulua lortu duelako egiaztagiria aurkeztu beharko du. Horretarako, doktoretza-tituluaren eskubideak ordaindu izanaren agiriaren kopia aurkeztu beharko du, aplikazio informatikoaren bidez.\nCOVID-19aren pandemiak eragindako egoera dela eta, salbuespenez, titulua 2020ko azaroan edo abenduan lortzea espero duten pertsonen eskabideak ere onartuko dira, betiere, eskatzailea izena emanda dagoen doktorego-programaren luzapena onartu bada. Aipatu titulua lortu izanaren ziurtagiria aurkezteko epea 2020ko abenduaren 31n amaituko da, egun hori barne.\nDoktoretza eskuratu zen data 2016ko urtarrilaren 1a edo geroago izan daiteke, betiere egiaztatzen bada honako arrazoi hauetako baten ondorioz etenaldi bat egon zela:\nAmatasun edo aitatasun-atsedenaldiagatik; Gizarte Segurantzaren Erregimen Orokorrean jasotako babespeko egoeren arabera.\nEskatzailearen gaixotasun edota istripu larriagatik; hiru hilabete edo gehiagoko baja medikoarekin.\nMendeko pertsonak 3 hilabetean edo luzaroagoan zaindu izanagatik, autonomia pertsonala sustatzeari eta mendekotasun-egoeran dauden pertsonak zaintzeari buruzko abenduaren 14ko 39/2006 Legean adierazitakoarekin bat etorriz.\nEtenaldiak oso-osorik 2016ko urtarrilaren 1etik 2019ko abenduaren 31ra bitartean gertatutakoak izan beharko dira. Era horretako etenaldirik gertatu bada, eskabidea aurkezteko unean hura jakinarazi eta egiaztatu beharra dago. Eskatzaileak doktoretza eskuratu zuenetik igarotako epearen zenbaketa soilik behin eta urtebetez atzera daiteke hizpide dugun etenaldiagatik.\nOnuradunek laguntza-eskaera aurkezten dutenean egiaztatu beharko dute betekizunak betetzen dituztela, berariaz aipatutako salbuespenetan izan ezik.\nOndoren adieraziko den dokumentazioa aplikazio bidez aurkeztu beharko da eskabide-orriarekin batera, 21. artikuluaren 1., 2. eta 3. apartatuetan adierazitakoaren arabera.\n1. a) Eskatzailea gaur egun eta gutxienez 2016ko urtarrilaren 1etik EAEn erroldatuta dagoela egiaztatzen duen agiria.\nBizileku-baimena. Europar Batasunetik kanpoko pertsonek bakarrik aurkeztu beharko dute agiri hau.\nEskatzailea matrikulatuta dagoen doktorego-programaren luzapena jaso izanaren egiaztagiria.\n24.3.c artikuluan zerrendatutako baldintzak direla medio, eskatzaileak doktoretza 2016an eskuratu izanaren ziurtagiria.\nEzarpen-zentroaren konpromisoa, bertako lege-ordezkariak sinatua (ikerketako errektoreordeak edo haren baliokideak, unibertsitateen kasuan), doktore ikertzailearekin lan-kontratua formalizatzeko.\nAplikazio informatikoan eskuragarri dagoen txantiloi eguneratua erabili behar da.\nAtzerrian garatutako proiektuaren zuzendariak emandako ziurtagiria, espresuki honako hauek jasoko dituena: a) atzerriko zentroak eskatzailea onartuko duela 2021. eta 2022. urteetan, programa honen laguntza jasoz gero, eta b) aldi horri dagokion hobekuntza-programa baliozkotu dezala.\nAtzerrian garatu beharreko proiektuaren zuzendariaren curriculum vitae laburra (aplikazio informatikoko txantiloiaren araberakoak bakarrik onartuko dira). EAEko hizkuntza ofizialetako edozeinetan aurkeztu ahalko da CVa, baita ingelesez ere, eta azken sei urteetako merezimendu zientifikoak bakarrik aipatuko dira.\nProposatutako hobekuntza-programa ren memoria, eskatzailea hirugarren urtean sartuko den zentroko ikerketa-proiektuaren zuzendariak sinatua, eta, ikerketa-prestakuntza osatu eta espezializazioan sakontzeko, laguntza-aldiko 36 hilabeteetan egin beharreko jarduerak jasotzen dituena (6 orrialdekoa izango da gehienez). Honako hauek jaso beharko ditu proposamenak:\nTitulua eta laguntza-aldian gauzatu beharreko ikerketa-proiektuaren memoria zientifiko-teknikoa (gehienez, 3 orrialdekoa). Bertan adierazi beharko ditu atzerriko egonaldian eta hiru urteren buruan ezarpen-zentrora itzultzen denean bete nahi dituen helburuak, gauzatuko dituen lanak eta espero dituen lorpenak, hala nola sortzea espero dituen ekarpen zientifikoak.\nLortu nahi diren helburuen eta garatu nahi diren konpetentzien zerrenda.\nHobekuntza-programaren interes zientifikoaren eta /edo sozialaren laburpena.\nHiru urte horietan aurreikusitako jardueren kronograma edo egutegia.\nEzarpen-zentroko eta EAEko beste ikerketa-zentro batzuetako eta atzerriko zentroetako ikertzaileen artean hasi eta/edo sendotu nahi diren lankidetzen proposamenak, hala nola laguntzaren eskatzaileak zein hirugarren urtean kidetuko den ikerketa-taldeak eskuratzea espero ditzaketen etekinak.\neta 10. zenbakietan aipatzen diren memoriak aplikazio informatikoko txantiloi eguneratuak erabiliz aurkeztu behar dira. Ez badira txantiloi horiek erabiltzen, edo kasuan-kasuan aipatu den luzera gainditzen bada, edota hobekuntza-programaren proposamenaren memoria sinatu gabe badago, eskabidea zuzendu beharko da.\nHarrerako ezarpen-zentroan garatu beharreko proiektuaren zuzendariaren curriculum vitae laburra (aplikazio informatikoko txantiloiaren araberakoak bakarrik onartuko dira). EAEko hizkuntza ofizialetako edozeinetan aurkeztu ahalko da CVa, baita ingelesez ere, eta azken sei urteetako merezimendu zientifikoak bakarrik aipatuko dira.\nEskabideak zuzentzeko izapidea bidezkoa bada egin ostean, artikulu honen 6. eta 9. apartatuek aipatzen duten dokumentazioa sinatu gabe badago, epez kanpo badaude (salbuespenak salbuespen), edo ezarritakoaz bestelako formatu batean, interesdunak hautapen-prozesutik kanpo geratuko dira.\nEskatzailearen curriculum vitae arautua (aplikazio informatikoko txantiloiaren araberakoak bakarrik onartuko dira). EAEko hizkuntza ofizialetako edozeinetan aurkeztu ahalko dira CVak.\nPrograma honetako laguntza jasoz gero, eskatzailea hirugarren urtean sartuko den ikerketa-proiektuaren zuzendariak sinatutako egiaztagiria, non espresuki adieraziko baita eskatzailea 2023. urtean onartuko dela.\nAplikazioan horretarako dauden txantiloien bidez aurkeztu beharko da 6., 8., 9., 10., 11. eta 12. artikuluetan eskatutako dokumentazioa.\nEAEko hizkuntza ofizialetako edozeinetan aurkeztu beharko dira memoriak, edo ingelesez.\nEskabideak zuzentzeko epea igaro eta eskabideok ebatzi ostean, Unibertsitate eta Ikerketako sailburuordeak lehen ebazpena emango du, hautapen-prozesuan onartutako eta baztertutako pertsonen gainekoa. Era berean, ebazpen horretan adieraziko da noiz egingo dituzten elkarrizketa pertsonalak, arlo bakoitzeko aholku-batzorde espezifikoek balioetsi beharrekoak.\nAipatutako ebazpena www.Euskadi.eus egoitza elektronikoko iragarki-taulan argitaratuz egingo da jakinarazpena.\nElkarrizketa pertsonaletara joan ahal izango dira, badaezpada, aurreko paragrafoan adierazitako ebazpenean baztertutako pertsonak, arlo bakoitzeko aholku-batzorde espezifikoek balioetsi ditzaten; horretarako, egiaztatu beharko dute errekurtsoa jarri nahi dutela baztertzearen aurka. Errekurtso hori ezesten bada, elkarrizketa pertsonalak ez du baliorik izango, eta aholku-batzorde espezifikoak ematen duen balorazioak ere ez.\nEskatzailearen curriculum vitaea. 25 puntu gehienez.\nHobekuntza-programa. Laguntza-aldiko 36 hilabeteetarako aurreikusitako hobekuntza-programaren kalitatea, interesa, koherentzia eta bideragarritasuna eta ikertzaile eskatzailearen hobekuntza, espezializazioan eta nazioartekotzean izango duen eragina, hala nola hirugarren urtean sartuko den ikerketa-taldean izango duena, eta EAEko ikerketa-sistemak horretaz guztiaz espero ditzakeen etekinak. 25 puntu gehienez.\nAtzerriko zentroa eta atzerrian gauzatzekoa den ikerketa-proiektuaren zuzendaria. Zentro hartzaileak proiektuaren arloan duen prestigioa eta proiektuburuaren zientzia-historia. 20 puntu gehienez.\nEzarpen-zentroa eta EAEko ikerketa-proiektuaren zuzendaria. Ezarpen-zentroak proiektuaren arloan duen prestigioa, eta ikerketa-proiektuaren eta taldearen zuzendariak duen zientzia-historia. 10 puntu gehienez.\nElkarrizketa pertsonala. Aurrez aurrekoa izango da elkarrizketa, eta eskatzailearen prestakuntzari eta curriculumari, hobekuntza-programari eta ikerketa-proiektuari edo egoki irizten den beste edozein alderdiri buruz hitz egingo da bertan. 20 puntu gehienez.\nLaguntza ukatzeko arrazoi izango da eskatzailea elkarrizketara ez agertzea edo 75 puntu baino gutxiago erdiestea.\nAholku-batzorde espezifikoetako kideak ez badira ondo moldatzen ebaluatu behar duten pertsonak aukeratzen duen hizkuntza ofizialean EAEko hizkuntza ofizialetako edozeinetan, Ikerketa Zuzendaritzak bermatu beharko du, batetik, intereseko agiriak itzultzeko zerbitzua, eta, bestetik, aldibereko itzulpen-zerbitzua, interpretazio-zerbitzu baten bitartez, elkarrizketa pertsonalerako.\nIkerketa Zuzendaritzak, hautapen-probetan aukera- eta tratu-berdintasuna bermatzeko xedez, deialdiaren baldintzak egokitu ahal izango ditu, proba egingo den lekura iristeko ezintasuna duten pertsonak daudenean (osasun-eragozpen larriak dituztenean, batzordeak askatasunez balioetsiak). Batzordeari egoera horren berri eman ahal izango zaio proba egin baino lehen, eta mediku-ziurtagiri bidez egiaztatu beharko da. Elkarrizketara joan ezina dakarren eragozpena aurreikusteko modukoa denean, astebete lehenago jakinarazi eta egiaztatu beharko da.\nAgindu honetan araututako laguntza berriak emateko prozedura lehiaketa izango da.\nEbaluazioaren emaitzak hautapen-batzordeari helaraziko zaizkio. Batzorde horrek kide hauek izango ditu: Ikerketako zuzendaria, zeina batzordeburu izango baita; batzordeburua), Unibertsitate Politika eta Koordinazioko zuzendaria, eta Ikerketa Zuzendaritzako teknikari bat, zeinak idazkari-lanak egingo baititu.\nAholku-batzordeak egindako balorazioaren ordenari jarraituz ordenatuko dira arlo bakoitzeko eskabide hautagarriak, eta portzentaje hau emango zaie puntuazio handiena erdietsi duten baina gainditu ez duten eskabideei: laguntza berrien kopurua (24) / eskabide hautagarrien kopurua. b) Aurreko prozedura egin eta gero, laguntza guztia esleitu ez bada, emandako laguntzen azken portzentajea a puntuan zehaztutako portzentajera gehien hurbiltzen den arloetan emango dira laguntzak.\nHonako hauek jasoko ditu ebazpen-proposamenak: pertsona onuradunen zerrenda eta dagokien zenbateko ekonomiko xehatua, eskuragarri dagoen kreditu-mugara arte; ordezkoen zerrenda, arlokako puntuazio handienetik txikienera ordenatua, 75 puntu edo gehiago eta aholku-batzorde espezifikoaren balioespen positiboa jaso badute ere, laguntza-proposamenean sartu ez diren eskabideak; ukatutako eskabideen zerrenda, baztertzeko arrazoiak zehaztuta; eta, baztertutako eskabideen zerrenda, baztertzeko arrazoiak zehaztuta.\nPuntuazio-berdinketak ebazteko, oinarritzat hartuko da eskabideak betetzeko aplikazioak txikitik handira ematen duen ausazko zenbaki bat. Zenbaki hori aplikazio telematikoan sortzen den eskabide-inprimakian agertuko da.\nUnibertsitate eta Ikerketako sailburuordearen esanbidezko ebazpen bakarraren bidez emango edo ukatuko dira laguntza berriak, hautapen-batzordeak emandako ebazpen-proposamena aintzat hartuta.\nEbazpen hori arrazoitu egin beharko da, eta hauek jasoko ditu: pertsona onuradunen zerrenda eta dagozkien zenbateko ekonomiko xehatuak; ordezkoen zerrenda, 75 puntu edo gehiago jasota ere , laguntzarik jaso ez duten eskabideak; ukatutako eskabideen zerrenda, ukatzeko arrazoiak adierazita; eta baztertutako eskabideen zerrenda, baztertzeko arrazoiak zehaztuta.\nAgindu hau EHAAn argitaratu eta hurrengo egunetik aurrera sei hilabeteko epean eman eta jakinarazi beharko da ebazpena, beranduenez. Adierazitako epe horretan ebazpena jakinarazten ez bada, eskabideak ez direla onartu ulertuko da, Administrazio Publikoen Administrazio Prozedura Erkidearen urriaren 1eko 39/2015 Legearen 24 artikuluan xedatutakoaren ondorioetarako.\nAipatutako ebazpena www.euskadi.eus egoitza elektronikoko iragarki-taulan argitaratuz egingo da jakinarazpena. Gainera, emandako laguntzen zerrendak publikotasuna izan dezan, EHAAn argitaratuko da, jakinarazpen horretatik aurrera 6 hilabeteko epean.\nAlde batera utzi gabe aurreko 4. zenbakian ezarritakoa, Ikerketa Zuzendaritzak argitalpenen berri bidali ahal izango die interesdunei, SMS edo posta elektroniko bidez. Abisu horiek ez dute inolaz ere jakinarazpen eginaren ondoriorik izango.\nEbazpen horren aurka gora jotzeko errekurtsoa aurkeztu ahalko dute interesdunek Hezkuntzako sailburuaren aurrean, Eusko Jaurlaritzako Egoitza Elektronikoaren bidez. Horretarako, hilabeteko epea izango dute, ebazpena www.euskadi.eus egoitza elektronikoaren iragarki-taulan argitaratzen den egunaren hurrengotik hasita.\nUnibertsitate eta Ikerketako sailburuordearen ebazpen bidez, laguntzak emango zaizkie ordezkoen zerrendetan azaltzen diren eskatzaileei, laguntzak emateko ebazpena argitaratu eta hurrengo 10 egunetan uko egiten den kasuetan.\nOndorio horietarako, laguntzak emateko proposamena jakinaraziko die laguntzak emango dituen organoak interesdunei, 10 eguneko epe luzaezinean onar dezaten. Behin proposamena onartutakoan, emakida-ebazpena emango du, eta interesdunei jakinaraziko die.\n2019-2020 ikasturtean emandako doktoretza-ondoko laguntza baliatzen aritzea (laguntza berria edo lehenengo berritzea), Unibertsitate eta Ikerketako sailburuordearen ebazpenaren arabera, agindu honek ondorioak dituen egunean.\nIkerketa-proiektuko lanerako planean aurreikusitako jardueren aprobetxamendua egiaztatzea, aldeko txosten baten bidez, modalitatearen arabera dagokion egiaztagiriaren bitartez.\nOnuradunek eskaera aurkezten dutenean egiaztatu beharko dute baldintzak betetzen dituztela, berariaz aipatutako salbuespenetan izan ezik.\nTxostena, atzerriko proiektuaren zuzendariak izenpetuta, berritzea eskatu duenaren ikerketa- eta prestakuntza-jarduerei eta errendimenduari buruzkoa (Lehen aldiz berritzea eskatzen dutenen kasuan, gainera, hurrengo urterako aurreikuspenak gehitu beharko dira).\nEzarpen-zentroak kontratua luzatze-konpromisoa emateko, 3. puntuan aipatzen denaren arabera, eskatzaileak 2021ean sail batek (unibertsitateen kasuan) onartzen duela egiaztatu beharko du.\n, 3. eta 4. zenbakietan aipatzen diren memoriak eta agiriak aplikazio informatikoko txantiloi eguneratuak erabiliz aurkeztu behar dira. Ez badira txantiloi horiek erabiltzen, edo kasuan-kasuan aipatu den luzera gainditzen bada, edota hobekuntza-programaren proposamena sinatu gabe badago, eskabidea zuzendu beharko da.\nLaguntzak berritzeko ez da lehiaketa-prozedura bidez gauzatuko. Horrenbestez, aurrekontu-aukerak kontuan izanik, berritzea onartuko da eskaera garaiz eta forma egokian aurkezten denean, betiere 32. artikuluan ezarritako baldintzak betetzen badira.\nUnibertsitate eta Ikerketako sailburuordearen esanbidezko ebazpen bakarraren bidez eman edo ukatuko dira berritze-eskabideak, Hautapen Batzordeak emandako ebazpen-proposamena aintzat hartuta.\nEbazpen hori arrazoitu egin beharko da, eta onuradunen zerrenda eta dagozkien zenbateko ekonomiko xehatuak jasoko ditu, baita eskabide baztertuen zerrenda ere, baztertzeko arrazoiak azalduta.\nEbazpena sei hilabeteko epean eman eta jakinarazi beharko da beranduenez, agindu hau argitaratu eta hurrengo egunetik aurrera. Adierazitako epe horretan ebazpena jakinarazten ez bada, eskabideak ez direla onartu ulertuko da Administrazio Publikoen Administrazio Prozedura Erkidearen urriaren 1eko 39/2015 Legearen 25. artikuluan xedatutakoaren ondorioetarako.\nEbazpenaren aurka gora jotzeko errekurtsoa aurkeztu ahalko dute interesdunek Hezkuntzako sailburuaren aurrean, Eusko Jaurlaritzako Egoitza Elektronikoaren bidez. Horretarako, hilabeteko epea izango dute, ebazpena www.euskadi.eus egoitza elektronikoaren iragarki-taulan argitaratzen den egunaren hurrengotik hasita.\narloa. Kimika. Honako alor hauek ikertzea du xede, molekula-mailatik maila makroskopikoraino: substantzia naturalen, sintetikoen eta haiek dauzkaten laginen konposizioa, egitura, prestaketa eta propietateak, esperimentatzen dituzten elkarreraginak eta transformazioak, haien mekanismoa, haiek aztertzeko beharrezko den tresneria eta ikertzeko beharrezko den metodologia esperimentala eta/edo teorikoa. Alor hauek hartzen ditu: Kimika Ez-organikoa, Kimika Organometalikoa, Katalisia, Kimika Supramolekularra, Material Molekularrak, Nanokimika, Kimika Biologikoa, Kimika Bioteknologikoa, Kimika Fisikoa, Kimika Analitikoa eta Kimika Organikoa.\narloa. Biomedikuntza. Eragin biomediko handiko oinarrizko azterketak eta ikerketak dagozkio: gaixotasunen oinarrizko ereduak eta mekanismoak, diagnostiko molekularra edo zelularra, estrategia terapeutikoak, farmakologia molekularra eta sistemena, eta molekula bioaktiboak identifikatzea eta aurkitzea. Arlo hauek barne hartzen ditu: Mikrobiologia, Immunologia, Birologia, Gizakiaren Fisiologia, Farmakologia, Nutrizioa eta beste hainbat gai, arazo medikoei gehienbat esparru klinikora hurbildu gabe heltzen badiete, hala nola Biologia Zelularra eta Molekularra, Kardiobaskularra, Neurozientziak, Anatomia, Hepatologia, Heriotza Zelularra, Genetika, Minbizia, Endokrinologia, Gaixotasun Metabolikoak, Farmakoak aurkitzea, Farmakologia Molekularra, Farmakologia Orokorra eta Sistemena, Fisiologia Zelularra eta Sistemena.\narloa. Elikagaien Zientzia eta Teknologia. Nekazaritza, Abeltzaintza eta Arrantza. Elikagaien Zientzia eta Teknologiari elikagaien kalitateak zer ezaugarri dituen jakiteko ikerketak dagozkio; besteak beste, hauek jakitekoak: oinarri fisikoak, kimikoak eta biokimikoak, elikagaien mikrobiologia eta bioteknologia, osagai funtzionalak nola lortu eta haien bioeskuragarritasuna eta ebaluazioa. Honako hauek hartzen dira barne: Metabolismoa, Nutrizioa, Analisi Teknika Aurreratuak, Makromolekula Biologikoen Kimika, Elikagaien Segurtasuna, Elikagai Funtzionalak, Herdoilaren aurkako Ezaugarriak eta Osasunarentzako Ondorioak, Analisia Sistema Biologikoetan, Elikagaien Mikrobiologia, Prozesu Teknologikoak, Kontserbazio Teknologia Berriak, inplikatutako entzima-sistemen Ezaugarri Biokimikoak eta Molekularrak. Nekazaritzari landareen fitotekniarekin eta erabilerarekin eta nekazaritza- eta baso-sistemen kudeaketarekin zerikusia duten ikerketak dagozkio; besteak beste: erlazio hidrikoak eta lurraren eta landarearen arteko elkarreragina, landareen hobekuntza genetikoa, landaketen fisiologia eta produktibitatea, gaixotasunak, izurriteak eta belar txarren ikerketa, hala nola Nekazaritza Ekonomiaren eta Politikaren esparruko beste batzuk. Abeltzaintzari eta Arrantzari, berriz, xedetzat honako alor hauek dituzten ikerketak dagozkie: ekoizpena, gaixotasunak eta haiei aurrea hartzeko estrategiak, abeltzaintzarako interesekoak diren animalia-espezieen ugalketa eta genetika, akuikultura eta basa-fauna.